qundao/data-zh-poetry huggingface dataset:
南充县试示文武诸童
作者：常纪
朝代：清

幽兰生涧底，靡靡如众草。所异在本心，美质能自保。一但发天香，采折争倾倒。不见古国士，几辈窗间老。时哉不可失，努力须及早。
南充守岁仍用去年除夕韵
作者：常纪
朝代：清

杯传梦尾共推予，客里风光岁又除。岂但故园千里隔，眼前人已怅离居。
南岷山祈雨
作者：常纪
朝代：清

骑鹤仙人去，烧丹胜地存。好峰云澹澹，荒井水源源。闻道神灵雨，常沾绿树村。还将椒与桂，一为叩山门。
南部道中
作者：常纪
朝代：清

山苍苍，云茫茫，归路马蹄忙。凉风吹细雨，寒草绿荒冈。画眉声里松杉道，何处青山是晋阳。
即目
作者：常纪
朝代：清

已是嘉平月，霜轻草未摧。岩花开自好，可但放疏梅。
县试示诸童
作者：常纪
朝代：清

珊瑚宝树生海底，光射洪涛千丈水。铁网高张护亚枝，搜罗作贡天家里。即今人海亦茫茫，降才原不间殊方。还从有司上大吏，取士有制周且详。国家由来重科目，拔置石渠与天禄。豫章翻风异凡才，自有工师识大木。此日诸生文阵开，万骑腾骧骋逸才。敢道知马如伯乐，神骏自古超驽骀。
又和篘字韵
作者：常纪
朝代：清

竟借田家宿，来观万户秋。采风询野客，得句惠诗流。语抵十年读，尘消一面谋。荒村惭市远，徒贳近邻篘。
听舟人渝歌
作者：常纪
朝代：清

款乃歌声隔远烟，云山缥缈好音传。长年三老遥相示，多是前滩下濑船。
和咏新居
作者：常纪
朝代：清

每过柴桑处士居，山重水复致偏馀。烟深野渡孤舟静，云压横冈纲雨疏。大壑东来还北转，叠峰西起复南纡。此间佳胜无人识，恰好先生置草庐。
和宋简州牛头山留别韵
作者：常纪
朝代：清

家世江东第一流，更饶文藻赋悲秋。雄关又得惊人句，胜地宜名谢眺楼。径曲真成字似之，牛头衮衮上来迟。放怀今古无穷思，问著山僧总不知。循声久已比龚黄，此日登临与饯觞。肝胆照人真气在，晴波千顷叹茫茫。
和宋简州牛头山留别韵·其一
作者：常纪
朝代：清

家世江东第一流，更饶文藻赋悲秋。雄关又得惊人句，胜地宜名谢眺楼。
和宋简州牛头山留别韵·其三
作者：常纪
朝代：清

循声久已比龚黄，此日登临与饯觞。肝胆照人真气在，晴波千顷叹茫茫。
和宋简州牛头山留别韵·其二
作者：常纪
朝代：清

径曲真成字似之，牛头衮衮上来迟。放怀今古无穷思，问著山僧总不知。
和幕友吴鲁臣见赠韵
作者：常纪
朝代：清

民社初膺已半年，防民真觉甚防川。文章风月知何用，循吏深惭诵马迁。
和福都统晚投庄舍见赠
作者：常纪
朝代：清

野旷黄云重，苍然薄暮秋。呼鹰登古垒，跃马渡寒流。小队劳相访，高文许共谋。留连茅屋里，尘集紫貂裘。
和閒居偶感诗有频年论古类何人之句依元韵
作者：常纪
朝代：清

七尺微躯几度春，閒从经史阅前人。雄才惟爱陈同甫，丽句还推卢照邻。纵使经纶多素志，依然琴鹤少纤尘。两疏拂袖归来日，田里优游怀葛民。
喜雨
作者：常纪
朝代：清

刺水秧针出，毛空细雨来。烟深迷远岫，云密走轻雷。草色浮新翠，山容洗旧埃。芳田时节好，布谷莫停催。
嘉平朔日莱峰见示近作用韵和之时予方以他事留滞故情见乎词
作者：常纪
朝代：清

葭琯才飞玉律灰，閒庭积雪又成堆。寒欺旅枕侵韩入，愁搅离魂破梦来。千里乡关增怅望，几多心事独依回。何须开匣窥明镜，点鬓轻霜已暗催。
嘉陵江舟中二首
作者：常纪
朝代：清

潮平风正小舟轻，一叶中流破浪行。九十九峰何处是，峭帆已过利州城。鞍马长征日不閒，抽帆今始得开颜。扁舟稳坐如天上，饱看嘉陵两岸山。
嘉陵江舟中二首·其一
作者：常纪
朝代：清

潮平风正小舟轻，一叶中流破浪行。九十九峰何处是，峭帆已过利州城。
嘉陵江舟中二首·其二
作者：常纪
朝代：清

鞍马长征日不閒，抽帆今始得开颜。扁舟稳坐如天上，饱看嘉陵两岸山。
四月八日游闵忠寺和张莱峰韵
作者：常纪
朝代：清

车马喧填拂晓来，游人屐齿遍莓苔。讵因花雨天人现，只为金银佛殿开。但指断碑谈往事，谁从劫火辨残灰。可怜无限东征骨，长伴生公说法台。
四统碑
作者：常纪
朝代：清

丰碑林立意如何，褒诏深镌尚未磨。读罢临风成一笑，阿虽尤擅战功多。
夜行
作者：常纪
朝代：清

扁舟一叶御微风，星影摇光碧浪空。暮霭沈沈迷远岸，橹声咿哑月明中。
大佛崖
作者：常纪
朝代：清

千仞临江石，刻成丈六身。庄严空自好，色相忆前尘。
大庾渡
作者：常纪
朝代：清

涪江绿净不可唾，烟深荡桨溪光破。云树苍茫两岸山，风帆一霎乘潮过。去春问渡此渡头，今来风景又新秋。岁月如驰不肯住，滔滔空叹大江流。
大庾渡登舟夜发赴遂宁
作者：常纪
朝代：清

解缆涪江水，推蓬古渡头。片帆催下濑，一叶放中流。岸阔星垂野，潮平月满洲。遂阳侵晓至，谁识木兰舟。
奉檄赴昭化比至蓬溪已日落矣以月色甚佳复行二十里始宿
作者：常纪
朝代：清

行役敢辞劳，奔走自吾职。一鞭落照中，山城到昏黑。谓当息鞍马，明月有佳色。流光万里同，淡致孤怀得。去去踏素影，此意复何极。吾自爱清晖，讵为严程过。
奉调入闱捧檄而喜诗以志之
作者：常纪
朝代：清

一麾深恐窃名邦，守拙山城志已降。差喜讼庭花绕砌，敢矜龙鼎笔能扛。月卿衔命来天阙，玉尺衡才到锦江。未学幸叨光盛典，孤灯风雨忆寒窗。
子云亭
作者：常纪
朝代：清

寂寞终投阁，何如草亭下。门径自萧然，时来问字者。千秋符命本冥冥，元理深探此未醒。往日风流馀宿草，浮云烟树映空亭。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其一 苔
作者：常纪
朝代：清

青青复苍苍，光因泫露瑩。窗外痕上阶，墙下衣侵泞。滑屐芳躅留，承花春色凝。斑斓恰似钱，是处点石径。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其一 苔
作者：常纪
朝代：清
体裁：古风

青青复苍苍，光因泫露莹。窗外痕上阶，墙下衣侵泞。滑屐芳躅留，承花春色凝。斑斓恰似钱，是处点石径。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其七 窗
作者：常纪
朝代：清

轩敞碧玲珑，帘帏彻重叠。閒云蓊欲留，远岫列如接。晴宜玩秘函，明堪检古帖。羲皇高卧人，何似漆园蝶。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其三 雀
作者：常纪
朝代：清

微风翻殿角，喜与燕连名。鸿鹄休矜志，稻粱各有营。篁疏踏自稳，梅放啅多情。最是新晴后，尤喧绕屋声。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其九 梦
作者：常纪
朝代：清

梦自虚无境，茫茫何有乡。阳台空想像，宋玉妄周详。熊预兴王兆，鲇瞻厄圣粮。古今同坐此，残月漏窗凉。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其二 径
作者：常纪
朝代：清

幽入白云乡，曲通高士屩。门外蒋生开，山中翁子托。扫迎佳客来，塞斸荒茅错。何云行不由，穿林听野雀。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其二十 航
作者：常纪
朝代：清

两三人恰受，放棹任沿洄。菱芡采才去，笭箵挂却回。锦袍江上客，柔橹月中来。几许遥观者，踏破岸边苔。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其五 晚
作者：常纪
朝代：清

斜照耿林薄，凭轩破寂寥。孤霞随鹜举，远火入云烧。羌笛吹烟近，渔舟唱月遥。清风徐扑面，簌簌响红蕉。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其八 蝶
作者：常纪
朝代：清

连蜷蜕微形，翩翩殊蠕动。含香自去来，过墙花迎送。辛苦迥异蜂，佳赏还名凤。海棠睡未足，漫破阳台梦。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其六 蕉
作者：常纪
朝代：清

首入嵇含状，绿天信少双。待时心展拓，得雨韵琤瑽。好句题依槛，高僧种近幢。胆瓶名更好，代纸伴芸窗。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十 凉
作者：常纪
朝代：清

竹外新荷静，絺衣据小床。披襟迎晚吹，生袂怯朝霜。酷吏谁能去，故人此足当。诗脾爽已彻，得句尚投囊。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十一 囊
作者：常纪
朝代：清
体裁：古风

制亦何须锦，探尤惬我心。漫多晁氐智，奚似李生吟。讵里启行糗，应藏买赋金。夜萤置案处，独许伴弹琴。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十一 囊
作者：常纪
朝代：清

制亦何须锦，探尤惬我心。漫多鼌氐智，奚似李生吟。讵里启行糗，应藏买赋金。夜萤置案处，独许伴弹琴。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十七 笛
作者：常纪
朝代：清

烟村铁石姿，第一开元吹。独孤技更神，李谟失掉臂。空令老龙惊，讵识龟兹意。想当入破时，如痴还如醉。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十三 步
作者：常纪
朝代：清

杖藜出荆扉，徘徊明月下。安闲可当车，致远何须马。踏草苔有印，登山筇未舍。平生几两屐，频蜡为适野。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十九 渔
作者：常纪
朝代：清

性爱江湖适，陶然趣不忘。一蓑披夏雨，孤艇载秋霜。举网偏饶味，投竿自足粱。西岩烟际宿，明月满轻航。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十二 琴
作者：常纪
朝代：清

五弦太古音，三尺龙门树。山水韵移情，横斜纹成蚹。制思昭氏古，拨惟大蟹娱。牙生世己无，谁继成连步。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十五 渡
作者：常纪
朝代：清

无人舟自横，倚徙独踔踸。岸阔水汤汤，潮平心凛凛。光浮沙耀金，气润花如锦。高卧羡老渔，柳下蓑为枕。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十八 醉
作者：常纪
朝代：清

君看得全者，无妨竟坠车。渴羌情固甚，狂客乐偏馀。泥饮从吾辈，欢呼好共醵。言寻丛柳岸，烂漫对江渔。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十六 枕
作者：常纪
朝代：清

游仙名特奇，神物凭谁觅。何如松下眠，雅爱岩石适。横陈梦更清，侧理山尤寂。日斜晚烟浓，牧竖吹羌笛。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其十四 野
作者：常纪
朝代：清

广莫澹含烟，閒旷饶逸趣。高飞鸟入云，弥望天低树。策蹇向山寺，摇鞭指樵路。溪边花欲然，略彴横前渡。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵 其四 声
作者：常纪
朝代：清

盈耳皆天籁，善鸣大而远。吹万固闻庄，长啸亦惊阮。寂处响亦怀，静守听或返。记君领取时，清磬禅房晚。
学易岛庵蝉联体以苔径雀声晚蕉窗蝶梦凉囊琴步野渡枕笛醉渔航二十字为题各限五言四韵每一题即以次字为韵·苔
作者：常纪
朝代：清

青青复苍苍，光因泫露瑩。窗外痕上阶，墙下衣侵泞。滑屐芳躅留，承花春色凝。斑斓恰似钱，是处点石径。幽入白云乡，曲通高士屩。门外蒋生开，山中翁子托。扫迎佳客来，塞斸荒茅错。何云行不由，穿林听野雀。微风翻殿角，喜与燕连名。鸿鹄休矜志，稻粱各有营。篁疏踏自稳，梅放啅多情。最是新晴后，尤喧绕屋声。盈耳皆天籁，善鸣大而远。吹万固闻庄，长啸亦惊阮。寂处响亦怀，静守听或返。记君领取时，清磬禅房晚。斜照耿林薄，凭轩破寂寥。孤霞随鹜举，远火入云烧。羌笛吹烟近，渔舟唱月遥。清风徐扑面，簌簌响红蕉。首入嵇含状，绿天信少双。待时心展拓，得雨韵琤瑽。好句题依槛，高僧种近幢。胆瓶名更好，代纸伴芸窗。轩敞碧玲珑，帘帏彻重叠。閒云蓊欲留，远岫列如接。晴宜玩秘函，明堪检古帖。羲皇高卧人，何似漆园蝶。连蜷蜕微形，翩翩殊蠕动。含香自去来，过墙花迎送。辛苦迥异蜂，佳赏还名凤。海棠睡未足，漫破阳台梦。梦自虚无境，茫茫何有乡。阳台空想像，宋玉妄周详。熊预兴王兆，鲇瞻厄圣粮。古今同坐此，残月漏窗凉。竹外新荷静，絺衣据小床。披襟迎晚吹，生袂怯朝霜。酷吏谁能去，故人此足当。诗脾爽已彻，得句尚投囊。制亦何须锦，探尤惬我心。漫多鼌氐智，奚似李生吟。讵里启行糗，应藏买赋金。夜萤置案处，独许伴弹琴。五弦太古音，三尺龙门树。山水韵移情，横斜纹成蚹。制思昭氏古，拨惟大蟹娱。牙生世己无，谁继成连步。杖藜出荆扉，徘徊明月下。安闲可当车，致远何须马。踏草苔有印，登山筇未舍。平生几两屐，频蜡为适野。广莫澹含烟，閒旷饶逸趣。高飞鸟入云，弥望天低树。策蹇向山寺，摇鞭指樵路。溪边花欲然，略彴横前渡。无人舟自横，倚徙独踔踸。岸阔水汤汤，潮平心凛凛。光浮沙耀金，气润花如锦。高卧羡老渔，柳下蓑为枕。游仙名特奇，神物凭谁觅。何如松下眠，雅爱岩石适。横陈梦更清，侧理山尤寂。日斜晚烟浓，牧竖吹羌笛。烟村铁石姿，第一开元吹。独孤技更神，李谟失掉臂。空令老龙惊，讵识龟兹意。想当入破时，如痴还如醉。君看得全者，无妨竟坠车。渴羌情固甚，狂客乐偏馀。泥饮从吾辈，欢呼好共醵。言寻丛柳岸，烂漫对江渔。性爱江湖适，陶然趣不忘。一蓑披夏雨，孤艇载秋霜。举网偏饶味，投竿自足粱。西岩烟际宿，明月满轻航。两三人恰受，放棹任沿洄。菱芡采才去，笭箵挂却回。锦袍江上客，柔橹月中来。几许遥观者，踏破岸边苔。
宿凤县戏为一绝句
作者：常纪
朝代：清

凤州三绝惟馀柳，奈此依依绿树何。攀折恨无纤手赠，空沽村酒对婆娑。
宿南星镇书壁
作者：常纪
朝代：清

凤岭南来村阁中，怒流深箐吼秋风。惊心折坂石头滑，瞥眼危栏雁齿空。一线崎岖缘鸟道，千峰回合认蚕丛。斜阳好贳南星酒，痛饮高歌慰转蓬。
小淩河
作者：常纪
朝代：清

驱车锦水湄，水净碧无波。我闻贺夫子，游钓此岩阿。斯人虽云逝，流风被已多。锦水深且广，闾山高峨峨。邈矣先生风，千秋共不磨。
山中早发
作者：常纪
朝代：清

雾重晓风轻，山高残月午。笋舆不逢人，时时落林雨。
山行望见顺庆口占
作者：常纪
朝代：清

城下嘉陵水，城头姑射山。果州风景别，相见一开颜。
广宁道中
作者：常纪
朝代：清

在昔称天险，泥途百里程。不缘成陆路，何以得周行。水落平沙出，天寒夕照明。迢迢官柳内，历历小桥横。
度柴关岭
作者：常纪
朝代：清

驱马柴关道，遥遥畏著鞭。两行交灌木，一线上青天。胆落青羊水，眼明紫柏烟。赤松如可访，亦欲揖群仙。
往大足道经安岳蟠龙山山路崎岖比栈道尤险为长歌记之
作者：常纪
朝代：清

连峰插天互相属，仄径苍苍但烟雾。折坂盘云伛偻上，后人顶接前人足。刚得稍平喘初定，当面？砑更生惧。崖转峰回石磴通，涧横溪断疑无路。怪石崚嶒势欲压，狞龙张髯老蛟怒。岚翠时凝过客衣，云气直绕行人屦。我来九月际深秋，绝顶群峰看错互。扶桑晞发红日近，举手欲邀羲轮驻。天风吹我生羽翰，恨无谢眺惊人句。上如登天下亦难，著意攀援慎举步。此景此生得未曾，挥毫记取烟霞趣。
往大足道经安岳蟠龙山山路崎岖比栈道尤险为长歌记之
作者：常纪
朝代：清
体裁：古风

连峰插天互相属，仄径苍苍但烟雾。折坂盘云伛偻上，后人顶接前人足。刚得稍平喘初定，当面𥓂砑更生惧。崖转峰回石磴通，涧横溪断疑无路。怪石崚嶒势欲压，狞龙张髯老蛟怒。岚翠时凝过客衣，云气直绕行人屦。我来九月际深秋，绝顶群峰看错互。扶桑晞发红日近，举手欲邀羲轮驻。天风吹我生羽翰，恨无谢眺惊人句。上如登天下亦难，著意攀援慎举步。此景此生得未曾，挥毫记取烟霞趣。
忆癸酉春夏与奉峨兄读书于城南之保安寺甚自得也时有秦先生者山东快士喜堪舆精占卜聚谈者屡遂订交焉今日各有所就而风流云散如此追感不胜惘惘因赋绝句九首呈奉峨兄
作者：常纪
朝代：清

偃蹇名场弟似兄，未堪拔帜附群英。为贪五夜连床语，失却当年贡士名。壮志经摧未肯降，且从禅室借芸窗。满檐花雨廉纤夜，荷檠膏焚白锡釭。饭后曾行百步工，逍遥塔院听松风。古碑遗像摩娑遍，共倚閒墙数落红。无边光景赴晴窗，底事多求健笔扛。瓦雀忘机得静趣，閒行书案一双双。碧桃红杏紫丁香，解作芬芳润帙缃。最喜催诗一夜雨，兴来齐上悟禅房。一带清溪涌碧沙，春閒无事柳飞花。题诗分韵松涛侧，好句难忘色斗鸦。淋漓放笔类春流，更望缫丝细细抽。直到江郎才尽日，才知更上一层楼。先生异数自通微，妙卜先天竟不违。云碧秋空生五色，果然万里看鹏飞。迩来咫尺叹离居，便欲相从未有期。何日一樽桑落酒，灯明杯满话新词。
忆癸酉春夏与奉峨兄读书于城南之保安寺甚自得也时有秦先生者山东快士喜堪舆精占卜聚谈者屡遂订交焉今日各有所就而风流云散如此追感不胜惘惘因赋绝句九首呈奉峨兄·其一
作者：常纪
朝代：清

偃蹇名场弟似兄，未堪拔帜附群英。为贪五夜连床语，失却当年贡士名。
忆癸酉春夏与奉峨兄读书于城南之保安寺甚自得也时有秦先生者山东快士喜堪舆精占卜聚谈者屡遂订交焉今日各有所就而风流云散如此追感不胜惘惘因赋绝句九首呈奉峨兄·其七
作者：常纪
朝代：清

淋漓放笔类春流，更望缫丝细细抽。直到江郎才尽日，才知更上一层楼。
忆癸酉春夏与奉峨兄读书于城南之保安寺甚自得也时有秦先生者山东快士喜堪舆精占卜聚谈者屡遂订交焉今日各有所就而风流云散如此追感不胜惘惘因赋绝句九首呈奉峨兄·其三
作者：常纪
朝代：清

饭后曾行百步工，逍遥塔院听松风。古碑遗像摩娑遍，共倚閒墙数落红。
忆癸酉春夏与奉峨兄读书于城南之保安寺甚自得也时有秦先生者山东快士喜堪舆精占卜聚谈者屡遂订交焉今日各有所就而风流云散如此追感不胜惘惘因赋绝句九首呈奉峨兄·其九
作者：常纪
朝代：清

迩来咫尺叹离居，便欲相从未有期。何日一樽桑落酒，灯明杯满话新词。
忆癸酉春夏与奉峨兄读书于城南之保安寺甚自得也时有秦先生者山东快士喜堪舆精占卜聚谈者屡遂订交焉今日各有所就而风流云散如此追感不胜惘惘因赋绝句九首呈奉峨兄·其二
作者：常纪
朝代：清

壮志经摧未肯降，且从禅室借芸窗。满檐花雨廉纤夜，荷檠膏焚白锡釭。
忆癸酉春夏与奉峨兄读书于城南之保安寺甚自得也时有秦先生者山东快士喜堪舆精占卜聚谈者屡遂订交焉今日各有所就而风流云散如此追感不胜惘惘因赋绝句九首呈奉峨兄·其五
作者：常纪
朝代：清

碧桃红杏紫丁香，解作芬芳润帙缃。最喜催诗一夜雨，兴来齐上悟禅房。
忆癸酉春夏与奉峨兄读书于城南之保安寺甚自得也时有秦先生者山东快士喜堪舆精占卜聚谈者屡遂订交焉今日各有所就而风流云散如此追感不胜惘惘因赋绝句九首呈奉峨兄·其八
作者：常纪
朝代：清

先生异数自通微，妙卜先天竟不违。云碧秋空生五色，果然万里看鹏飞。
忆癸酉春夏与奉峨兄读书于城南之保安寺甚自得也时有秦先生者山东快士喜堪舆精占卜聚谈者屡遂订交焉今日各有所就而风流云散如此追感不胜惘惘因赋绝句九首呈奉峨兄·其六
作者：常纪
朝代：清

一带清溪涌碧沙，春閒无事柳飞花。题诗分韵松涛侧，好句难忘色斗鸦。
忆癸酉春夏与奉峨兄读书于城南之保安寺甚自得也时有秦先生者山东快士喜堪舆精占卜聚谈者屡遂订交焉今日各有所就而风流云散如此追感不胜惘惘因赋绝句九首呈奉峨兄·其四
作者：常纪
朝代：清

无边光景赴晴窗，底事多求健笔扛。瓦雀忘机得静趣，閒行书案一双双。
怀赵岸亭同年
作者：常纪
朝代：清

好会思京洛，连床寓梵宫。高吟松际月，共话雨前风。踪迹归来异，心期夙昔同。卜邻何日遂，朝夕望鱼鸿。
放衙
作者：常纪
朝代：清

人稀吏散放衙时，饭罢高斋日上迟。鸟语蜂声满庭院，竹风清处玩毛诗。
新秋
作者：常纪
朝代：清

井梧报新秋，一叶飘庭院。坐望河汉色，忽惊时节变。淅沥夜雨疏，清凉晚风善。博得簿书閒，差可亲笔砚。
新都县吊杨升庵先生
作者：常纪
朝代：清

谪后疏狂祗自怜，淋漓醉墨染蛮烟。胸中血泪犹千斛，风景谁云裂老颠。
方牧园见示初燕小照索题即用其韵
作者：常纪
朝代：清

杏花好梦入春眠，锦帐仍逢第一仙。不比荒唐巫峡雨，真成窈窕散花天。殷勤燕子通诚后，绸缪桃根晚渡前。不是三生情种重，那能消受翠华钿。
无题
作者：常纪
朝代：清

细雨和风漾柳堤，横塘春暖曙莺啼。采桑远陌秦家女，织锦空房窦氏妻。文杏梁间窥乳燕，水晶帘下对灵犀。漫将眉黛争长短，可有风标到越溪。
春日登顺庆城楼眺望
作者：常纪
朝代：清

无边烟树碧云隈，江上孤帆天际来。照眼春光看不厌，绕城十里菜花开。
昭化留别吴调元二首
作者：常纪
朝代：清

牵舟岸上惠风浓，水色山光丽日融。行见治平称第一，益昌今又说吴公。醇醪饮我比何如，雅意相关半月馀。心醉自今劳远梦，云山时惠一行书。
昭化留别吴调元二首·其一
作者：常纪
朝代：清

牵舟岸上惠风浓，水色山光丽日融。行见治平称第一，益昌今又说吴公。
昭化留别吴调元二首·其二
作者：常纪
朝代：清

醇醪饮我比何如，雅意相关半月馀。心醉自今劳远梦，云山时惠一行书。
晓过大石桥
作者：常纪
朝代：清

夕行落照圆，晓行晨星多。霜华积野草，秋水增寒波。驾言度石桥，石桥何峨峨。愧非马相如，今日复来过。
晚望
作者：常纪
朝代：清

烟霭山城欲敛红，残霞金碧幻奇峰。谁将小李将军画，遥挂斜阳返照中。
晚望
作者：常纪
朝代：清

薄暮轻烟合，流观趣更閒。僧穿樵径去，农带夕阳还。野气平吞树，天光仄压山。徘徊兴未极，纤月上柴关。
暮秋雨雪有怀奉峨二兄
作者：常纪
朝代：清

吴江几日落丹枫，萧瑟黄云压碧空。万里寒光凝玉露，一天雪色入秋风。孟家南陌留驴迹，陶令东篱护菊丛。遥忆故人吟白雪，奚奴应待寄诗筒。
有感
作者：常纪
朝代：清

底事东风不解愁，水晶帘外弄轻浮。乱飘狂蝶撩青眼，横捲残花过小楼。深悟杜陵憎柳絮，可知正则恶雄鸠。多情只爱娟娟月，不尽清光万里流。
望医巫闾山
作者：常纪
朝代：清

群峭郁巑岏，雄哉维北镇。山灵自古昔，肇封维虞舜。崇秩等上公，庇民降百顺。峰势秀而拔，岚光娟且润。望望烟霭深，行行翠光近。隈转白云多，树古寒风振。缅怀贺先生，曾此遗高韵。风流尚未歇，停车一借问。
望定军山有作
作者：常纪
朝代：清

讨贼兴师大义明，可堪星陨志无成。定军山色秋风里，杜宇声声恨未平。
朝天关
作者：常纪
朝代：清

拔地双峰峻，盘云一径通。苍藤牵怪石，老木吼秋风。跋涉惊天险，劳生叹转蓬。垂堂知有戒，对此意何穷。
杂兴
作者：常纪
朝代：清

平畴远陌蔚蓝天，长日风恬霁景妍。花满田塍石季锦，水鸣沙濑伯牙弦。松溪柳径多盘折，竹杖芒鞋任往还。小憩听莺宁有倦，支颐高枕石头边。展眺衡门十里遥，沙堤行水到村桥。平芜绿尽青山尾，远寺红藏碧树腰。三径旧栽处士菊，一株新得美人蕉。习劳不择閒花草，抱瓮沿篱取次浇。曲池掬水沃清泠，岸静波恬眼顿醒。风绉细纹浮日彩，柳垂深影拂天青。花光镜里还屏里，云气山形复兽形。渔子机心颇未忘，不妨鸥鹭自梳翎。
杂兴·其一
作者：常纪
朝代：清

平畴远陌蔚蓝天，长日风恬霁景妍。花满田塍石季锦，水鸣沙濑伯牙弦。松溪柳径多盘折，竹杖芒鞋任往还。小憩听莺宁有倦，支颐高枕石头边。
杂兴·其三
作者：常纪
朝代：清

曲池掬水沃清泠，岸静波恬眼顿醒。风绉细纹浮日彩，柳垂深影拂天青。花光镜里还屏里，云气山形复兽形。渔子机心颇未忘，不妨鸥鹭自梳翎。
杂兴·其二
作者：常纪
朝代：清

展眺衡门十里遥，沙堤行水到村桥。平芜绿尽青山尾，远寺红藏碧树腰。三径旧栽处士菊，一株新得美人蕉。习劳不择閒花草，抱瓮沿篱取次浇。
杂兴十五首
作者：常纪
朝代：清

南山当户晓巃嵷，百丈浮图插碧空。云走遥天何处雨，鸟鸣高树恰来风。午花摇影千枝亚，峭石分流一带通。最是门前丛柳处，横桥曲折岸如弓。春盎园林似酒浓，为贪午睡岂常慵。卧看花坞斜阳度，坐爱书窗树影封。篱下雀驯还踆踆，盆中鱼戏自喁喁。挥毫方欲成新赋，风送涛声上小松。濯足清流踞石矼，沿溪聊复觅香茳。融融天气云生片，漠漠林烟鸟去双。草径逢人行且语，寺钟隔树止还撞。閒情于世知无益，叵耐诗魔未肯降。几处衡门飏酒旗，绿杨马系拂墙枝。遥怜游子飞征盖，深喜农夫唱野词。松有清音摇麈尾，石饶奇气立河湄。水田飞鹭思何妙，领略维摩七字诗。倚杖閒观对落晖，四山烟霭暮霏霏。鸦来何处鸣巢树，鸥解无人立钓矶。横笛声才随犊下，晚炊香恰荷锄归。欣欣万物私能遂，我自吟诗任是非。不游城市爱山居，问答何妨樵与渔。眼底烟霞常自在，閒时日月莫教虚。行登虎迹危岑上，伏览龙兴战垒馀。幸际承平天地阔，行藏何用自踌躇。前溪新涨接村隅，选胜森林坐绿芜。枝无漏日蝉先到，波有閒云人与俱。白鹭远飞堪目送，青山独对足心娱。长烟丛苇苍茫处，知有渔人系钓舻。午钟初罢午鸡啼，一榻清幽任我栖。篱豆花香新艾纳，墨池水染古玻瓈。小狸扑蝶还窥影，巧燕成巢不堕泥。阶草自生窗外绿，人非茂叔也萋萋。一自归来别等侪，村居真不负青鞋。烟波浩荡堪怡性，云物鲜新任放怀。多为乡邻斟浊酒，不思门第植高槐。北窗倦息开书卷，自取诗篇削不谐。眠起疏窗拂晓开，一帘花雨滴苍苔。色凝夜露盈盈艳，香入晨风细细来。鸟有欢声占气候，门无杂客任蒿莱。昨诗更理呼烹茗，缥缈松烟出壁隈。山簇青螺树拥津，一回帘捲一回新。湿云初敛经宵雨，小艇频来趁市人。未访赤松随采药，敢希清渭独垂纶。文章假我知何尽，日用聊同耕凿民。山之薇蕨涧之芹，春满溪山作绿云。认自葩经知可食，采随樵子信多芬。尝新岂少田园美，适野聊为手足勤。筐筥自携归且咏，閒花满地任纷纷。晨起荷池长旧痕，始知夜雨过山村。檐花全绽连枝蕊，篱豆初生著土根。洗砚忽看磨处薄，曝书尤胜读时温。掩关无复人来往，蝶自纷飞鸟自喧。四月深村尚峭寒，北风未许著衣单。药栏有信香何閟，桐叶逢馀岁尚宽。园畔旧畦留雪迹，山头野烧入云端。香温茶熟浑无睡，新句推敲到夜阑。一身飘然住人寰，閒事閒心竟不闲。勤捲疏帘通燕燕，自疏活水听潺潺。丁宁不住一林鸟，应接无穷万点山。良夜月来清可喜，未容早教小扉关。
杂兴十五首·其一
作者：常纪
朝代：清

南山当户晓巃嵷，百丈浮图插碧空。云走遥天何处雨，鸟鸣高树恰来风。午花摇影千枝亚，峭石分流一带通。最是门前丛柳处，横桥曲折岸如弓。
杂兴十五首·其七
作者：常纪
朝代：清

前溪新涨接村隅，选胜森林坐绿芜。枝无漏日蝉先到，波有閒云人与俱。白鹭远飞堪目送，青山独对足心娱。长烟丛苇苍茫处，知有渔人系钓舻。
杂兴十五首·其三
作者：常纪
朝代：清

濯足清流踞石矼，沿溪聊复觅香茳。融融天气云生片，漠漠林烟鸟去双。草径逢人行且语，寺钟隔树止还撞。閒情于世知无益，叵耐诗魔未肯降。
杂兴十五首·其九
作者：常纪
朝代：清

一自归来别等侪，村居真不负青鞋。烟波浩荡堪怡性，云物鲜新任放怀。多为乡邻斟浊酒，不思门第植高槐。北窗倦息开书卷，自取诗篇削不谐。
杂兴十五首·其二
作者：常纪
朝代：清

春盎园林似酒浓，为贪午睡岂常慵。卧看花坞斜阳度，坐爱书窗树影封。篱下雀驯还踆踆，盆中鱼戏自喁喁。挥毫方欲成新赋，风送涛声上小松。
杂兴十五首·其五
作者：常纪
朝代：清

倚杖閒观对落晖，四山烟霭暮霏霏。鸦来何处鸣巢树，鸥解无人立钓矶。横笛声才随犊下，晚炊香恰荷锄归。欣欣万物私能遂，我自吟诗任是非。
杂兴十五首·其八
作者：常纪
朝代：清

午钟初罢午鸡啼，一榻清幽任我栖。篱豆花香新艾纳，墨池水染古玻瓈。小狸扑蝶还窥影，巧燕成巢不堕泥。阶草自生窗外绿，人非茂叔也萋萋。
杂兴十五首·其六
作者：常纪
朝代：清

不游城市爱山居，问答何妨樵与渔。眼底烟霞常自在，閒时日月莫教虚。行登虎迹危岑上，伏览龙兴战垒馀。幸际承平天地阔，行藏何用自踌躇。
杂兴十五首·其十
作者：常纪
朝代：清

眠起疏窗拂晓开，一帘花雨滴苍苔。色凝夜露盈盈艳，香入晨风细细来。鸟有欢声占气候，门无杂客任蒿莱。昨诗更理呼烹茗，缥缈松烟出壁隈。
杂兴十五首·其十一
作者：常纪
朝代：清

山簇青螺树拥津，一回帘捲一回新。湿云初敛经宵雨，小艇频来趁市人。未访赤松随采药，敢希清渭独垂纶。文章假我知何尽，日用聊同耕凿民。
杂兴十五首·其十三
作者：常纪
朝代：清

晨起荷池长旧痕，始知夜雨过山村。檐花全绽连枝蕊，篱豆初生著土根。洗砚忽看磨处薄，曝书尤胜读时温。掩关无复人来往，蝶自纷飞鸟自喧。
杂兴十五首·其十二
作者：常纪
朝代：清

山之薇蕨涧之芹，春满溪山作绿云。认自葩经知可食，采随樵子信多芬。尝新岂少田园美，适野聊为手足勤。筐筥自携归且咏，閒花满地任纷纷。
杂兴十五首·其十五
作者：常纪
朝代：清

一身飘然住人寰，閒事閒心竟不闲。勤捲疏帘通燕燕，自疏活水听潺潺。丁宁不住一林鸟，应接无穷万点山。良夜月来清可喜，未容早教小扉关。
杂兴十五首·其十四
作者：常纪
朝代：清

四月深村尚峭寒，北风未许著衣单。药栏有信香何閟，桐叶逢馀岁尚宽。园畔旧畦留雪迹，山头野烧入云端。香温茶熟浑无睡，新句推敲到夜阑。
杂兴十五首·其四
作者：常纪
朝代：清

几处衡门飏酒旗，绿杨马系拂墙枝。遥怜游子飞征盖，深喜农夫唱野词。松有清音摇麈尾，石饶奇气立河湄。水田飞鹭思何妙，领略维摩七字诗。
村居杂咏四首
作者：常纪
朝代：清

黜落今如此，归来洽素衷。一邱原自足，三径复谁同。濯足沧浪水，开怀君子风。野花随处好，时插帽檐红。昔是名场士，今为识字农。菜畦时自灌，米臼看人舂。饮马登危岸，饟耕荫古松。由来辨菽麦，不欲老书佣。晨起踏晴沙，行行入晓霞。无人结伴侣，有径到桑麻。燕掠挥锄草，蜂随覆陇花。如何无限景，一向付山家。雨过山塘静，晴郊望欲迷。乱流逐水马，断岸聒田鸡。天迥遥峰淡，云深塞树低。老僧同杖履，偶语夕阳堤。
村居杂咏四首·其一
作者：常纪
朝代：清

黜落今如此，归来洽素衷。一邱原自足，三径复谁同。濯足沧浪水，开怀君子风。野花随处好，时插帽檐红。
村居杂咏四首·其三
作者：常纪
朝代：清

晨起踏晴沙，行行入晓霞。无人结伴侣，有径到桑麻。燕掠挥锄草，蜂随覆陇花。如何无限景，一向付山家。
村居杂咏四首·其二
作者：常纪
朝代：清

昔是名场士，今为识字农。菜畦时自灌，米臼看人舂。饮马登危岸，饟耕荫古松。由来辨菽麦，不欲老书佣。
村居杂咏四首·其四
作者：常纪
朝代：清

雨过山塘静，晴郊望欲迷。乱流逐水马，断岸聒田鸡。天迥遥峰淡，云深塞树低。老僧同杖履，偶语夕阳堤。
杜工部草堂
作者：常纪
朝代：清

平生稷契志，漂泊几曾酬。溪水犹前日，草堂空自秋。
松山道中
作者：常纪
朝代：清

见说古战场，乃在松山道。我行一过之，故垒生秋草。时清大野闲，鸟语入晴昊。茅屋带疏林，烟火杂昏晓。阡陌相钩连，耕凿尽地宝。欲问往时事，居人无故老。乐哉长子孙，世业永相保。
柴关道中口号
作者：常纪
朝代：清

千岩万壑惬招寻，碧涧明流尽赏心。应接于今真不暇，胜游可但是山阴。山重水复石磷磷，岩壑幽深隔世尘。经过柴关多少曲，山风尽日恐行人。
柴关道中口号·其一
作者：常纪
朝代：清

千岩万壑惬招寻，碧涧明流尽赏心。应接于今真不暇，胜游可但是山阴。
柴关道中口号·其二
作者：常纪
朝代：清

山重水复石磷磷，岩壑幽深隔世尘。经过柴关多少曲，山风尽日恐行人。
武侯祠
作者：常纪
朝代：清

桧柏森森丞相祠，清高遗庙肃人思。我来欲藉溪毛荐，正值秋风拂面时。
汉纪将军庙
作者：常纪
朝代：清

荥阳城下烈将军，奇计真能靖楚氛。忠义千秋九鼎重，灵祠风雨至今闻。
江行口号
作者：常纪
朝代：清

才转前山又见山，舟行曲曲几湾环。停桡试问滩深浅，柁棙开头不敢闲。
沔县早发
作者：常纪
朝代：清

月吐众峰头，流光照戍楼。行旌指剑阁，残梦忆刀州。露冷衣添重，风清暑渐收。草虫殊造次，吟动满林秋。
洗墨池
作者：常纪
朝代：清

覆瓿雄文字字奇，美新人正草元时。可邻户外无车辙，故国空留洗墨池。
清溪
作者：常纪
朝代：清

清溪一曲抱山村，野岸平收泻碧痕。浴罢閒鸥无别事，每将盟侣宿云根。
渡巨流河
作者：常纪
朝代：清

渡头争渡喧，行行近辽水。辽水扬层波，巨流此其是。白沙莽无垠，寒冰结方始。欲渡尚徘徊，停车招舟子。
溪上偶成
作者：常纪
朝代：清

野度平沙岸，清波曲折流。板桥三叠合，冰鉴一泓收。蘋白桃花浪，泥香燕子洲。兴来怀古调，无语对群鸥。
煎茶坪
作者：常纪
朝代：清

振衣千仞破尘容，天险初过第一重。俯瞰白云沈大壑，平临红日上高舂。雍梁横界标群望，陇蜀中分据要冲。见说汉王还定日，煎茶曾此驻苍龙。
牛头山送宋简州夜归记
作者：常纪
朝代：清

跨驴踏石下危岑，欲觅山村夜已昏。忽记岸亭诗句美，星星远火透疏林。
用韵答张莱峰
作者：常纪
朝代：清

天涯守岁与君同，强饮屠苏意自慵。不信宦情浓似酒，可堪离恨捣如舂。盘椒作颂身千里，爆竹惊心思万重。屈指明朝三十九，相看且喜未龙钟。
甲申冬入都亲友祖饯留此别之
作者：常纪
朝代：清

朔气肃寒威，霜重秋风老。驾言向长安，亲朋群祖道。斗酒慰远行，怅惘离亭草。丈夫志四方，致身苦不早。儿女别离情，那能郁怀抱。挥手登车去，云山方浩浩。回首望乡树，咫尺阻欢笑。从兹天一方，愿言各相保。
登万寿阁
作者：常纪
朝代：清

放眼关中万里秋，河声岳色满高楼。白云去尽青天回，真拟游仙到十洲。
登万寿阁
作者：常纪
朝代：清
体裁：七言绝句

放眼关中万里秋，河声岳色满高楼。白云去尽青天迥，真拟游仙到十洲。
登凤岭
作者：常纪
朝代：清

凤岭高何极，岧峣欲到天。人行飞鸟上，路绕白云边。放眼观尘界，搴裳俯大千。临风思列子，高处一泠然。
登同庆阁
作者：常纪
朝代：清

杰阁俯龟城，云开望眼明。苍茫看陆海，破碎认天彭。浦树含烟润，江风拂袖清。神情高自爽，真觉厌营营。
益门镇
作者：常纪
朝代：清

单车浩荡别中原，试险今来过益门。马入乱峰疑路绝，人穿密箐怯风喧。栈云低拂西征旆，蜀道初惊北客魂。陇树重重乡国隔，艰难满目与谁论。
示弟纯
作者：常纪
朝代：清

吾弟少年时，吾亲笃爱汝。一自远别离，共谁团圞语。
竹林避暑
作者：常纪
朝代：清

暑气肆郁蒸，炎炎畏长昼。科跣衣不船，宁为礼法囿。维彼青琅玕，檀栾蔚深秀。坐卧于其中，清风满怀袖。常愿对此君，免俗不辞瘦。
署中有池友人垂钓得鱼喜甚书此调之
作者：常纪
朝代：清

一池新水碧潆洄，傍柳垂纶坐绿苔。阳鱎曾闻最贪饵，纷纷莫遣近钩来。
舟中早发
作者：常纪
朝代：清

寒山无数郁崚嶒，红日高春上未曾。霜气萧森岸苇白，一枝柔橹下嘉陵。
舟中眺望
作者：常纪
朝代：清

枫叶下寒江，绿净江中水。水落浪花平，澄波清见底。我行际仲冬，孤舟山色里。推蓬初日上，雾重岚光紫。尘劳欣暂遣，云山殊可喜。平生丘壑怀，对此曷能巳。
舟泊保宁
作者：常纪
朝代：清

江色城南好，人烟古阆州。锦屏岚翠里，今日又维舟。
舟泊阆中
作者：常纪
朝代：清

孤舟初泊阆州城，水碧山青似有情。江抱玉台云漠漠，花明阆苑鸟嘤嘤。亭荒宿草旌旄去，兴寄巴山感慨生。坐对锦屏怀往迹，西风鼓角报严更。
蜀中试院乃故蜀宫殿也感而有作
作者：常纪
朝代：清

茫茫人代叹何穷，碧瓦参差落照中。往日豪华销歇尽，空馀秋草泣秋虫。
行县
作者：常纪
朝代：清

一片孤城山四围，女墙崩久积苔衣。居人寥落荒凉甚，剩有茅檐映槿篱。负郭人家野竹围，水田当户似僧衣。惯来鸥鹭饶閒意，浴罢梳翎傍短篱。
行县·其一
作者：常纪
朝代：清

一片孤城山四围，女墙崩久积苔衣。居人寥落荒凉甚，剩有茅檐映槿篱。
行县·其二
作者：常纪
朝代：清

负郭人家野竹围，水田当户似僧衣。惯来鸥鹭饶閒意，浴罢梳翎傍短篱。
褒城口占以李义山有未免被他褒姒笑之句因戏为之
作者：常纪
朝代：清

烽火颜开事特新，宗周从此入咸秦。当年祇爱些儿戏，褒女何曾解笑人。
西充道中
作者：常纪
朝代：清

斗石坡陀山径，淡云乔木苍烟。数家不成村落，遥倚清流涧边。
观农人犁水田
作者：常纪
朝代：清

一犁秋雨北风寒，蓑笠萦烟湿不乾。但愿三冬田水足，敢将筋力暂求安。
观村民舞灯
作者：常纪
朝代：清

山城初送试灯风，箫鼓喧喧是处同。照眼火龙如意舞，共传底事兆年丰。巴童竹马唱巴歌，到处逢迎倩一过。毕竟习俗缘好事，丰登原在粪田多。
观村民舞灯·其一
作者：常纪
朝代：清

山城初送试灯风，箫鼓喧喧是处同。照眼火龙如意舞，共传底事兆年丰。
观村民舞灯·其二
作者：常纪
朝代：清

巴童竹马唱巴歌，到处逢迎倩一过。毕竟习俗缘好事，丰登原在粪田多。
观田家刈稻稻在水田中男妇俱赤足刈之慨然有作
作者：常纪
朝代：清

秋至村村䆉稏红，田家稻熟野塘风。腰镰男妇贪晴日，泥泞何辞立水中。赤脚挥镰绿水滨，泥深露冷正萧晨。红颜小妇生来惯，直与夫君共苦辛。
观田家刈稻稻在水田中男妇俱赤足刈之慨然有作·其一
作者：常纪
朝代：清

秋至村村䆉稏红，田家稻熟野塘风。腰镰男妇贪晴日，泥泞何辞立水中。
观田家刈稻稻在水田中男妇俱赤足刈之慨然有作·其二
作者：常纪
朝代：清

赤脚挥镰绿水滨，泥深露冷正萧晨。红颜小妇生来惯，直与夫君共苦辛。
观音碥
作者：常纪
朝代：清

羊肠一径倚云开，古木阴阴遍绿崖。石色偪人蹲虎豹，水声殷地走风雷。题诗小宋今何在，辟道中丞去不回。尚有行人思往烈，残碑拂拭剥苍苔。
试院对月口占
作者：常纪
朝代：清

凉月高高夜漏深，竟成坐对久沈吟。剧怜烛尽三条后，几许良工苦用心。
赋得千金之子坐不垂堂
作者：常纪
朝代：清

试诵垂堂戒，冰兢慎所趋。百年野马过，七尺火牛驱。蜀道人心险，秋云世态殊。周行如砥矢，珍重认前途。
赋得山雨欲来风满楼
作者：常纪
朝代：清

遥天垂雨脚，横地起风头。势忽摇山树，声先彻竹楼。黑云迷远岫，青野失来牛。老杜成都屋，捲茅似此不。
赋得牛饭就松凉
作者：常纪
朝代：清

驱犊青松下，幽幽午荫长。涛翻眠处韵，风送饭时凉。叩角谁歌石，留皮讵博羊。耕云吾事足，春雨一鞭忙。
赋得老树著花无丑枝
作者：常纪
朝代：清

老树妍于丑，新花不断生。疏枝宜冷艳，劲气发春荣。柔冶愁风雨，山川见性灵。广平能作赋，铁干有菁英。
赋得轻燕受风斜
作者：常纪
朝代：清

澹荡和风细，差池海燕轻。纤姿翻紫翮，逸态度青苹。自觉泠然善，非同翩若惊。由来天地阔，任尔自飞鸣。
赋得青草池塘处处蛙
作者：常纪
朝代：清

雨润池塘草，情欣向晚蛙。传声连四野，得意向谁家。鼓吹何云似，蝇鸣更有加。六朝风雅尽，三叹意无涯。
赵忠简公故里
作者：常纪
朝代：清

气作河山久自盟，青鞋布袜俨如生。可怜箕尾骑天上，祇勒吉阳殁后旌。
过昭化县
作者：常纪
朝代：清

益昌城内烟树苍，益昌城外稻花黄。牵舟令去风流在，名共嘉陵江水长。
过马鞍岭
作者：常纪
朝代：清

险绝马鞍道，坡陀一径通。峰高连紫柏，溜急走乌栊。石压蛟龙宅，林生虎豹风。行行瞻马首，何日复旋东。
过马鞍岭·其一
作者：常纪
朝代：清

险绝马鞍道，坡陀一径通。峰高连紫柏，溜急走乌栊。
过马鞍岭·其二
作者：常纪
朝代：清

石压蛟龙宅，林生虎豹风。行行瞻马首，何日复旋东。
野外闲步怀城中诸友
作者：常纪
朝代：清

霜过寒汀静，澄泓碧一湾。菰蒲残叶袅，鸿雁和声閒。暮霭浓深树，秋容淡远山。相思人不见，独立白云间。
閒居偶成
作者：常纪
朝代：清

辜负田园春复春，廿年竟作浪游人。归来野草荒三径，别后新枝盖四邻。柳结浓阴薰暖日，花含静态笑红尘。西畴有事偷馀暇，玩易閒窗乐性真。
閒望口占
作者：常纪
朝代：清

倚窗凝望蔚蓝天，云影平衔带树烟。几日雨青榆荚地，婆娑无限沈郎钱。
闺情
作者：常纪
朝代：清

平芜漠漠雨初收，漫捲珠帘懒上钩。频簇青蛾窥远陌，柳阴蓦见紫骅骝。
闻喜县裴晋公故里
作者：常纪
朝代：清

晚节优游绿野堂，绯衣坦腹实堪伤。空教河北诸藩镇，胆落淮西旧战场。
阅旧日所读书不觉忘暑偶成
作者：常纪
朝代：清

筐中冰雪文，藏弆岁云久。际此长夏日，搜之逢故友。一卷常自携，爱玩不释手。凉雨夜洒蕉，清风朝散柳。相对瑩心神，祝融复何有。
阅旧日所读书不觉忘暑偶成
作者：常纪
朝代：清
体裁：古风

筐中冰雪文，藏弆岁云久。际此长夏日，搜之逢故友。一卷常自携，爱玩不释手。凉雨夜洒蕉，清风朝散柳。相对莹心神，祝融复何有。
阆中至昭化终日山行偶成俚歌
作者：常纪
朝代：清

上山如上天，下山如下滩。上难下亦难，不知天地宽。
除夕示舍弟纯舍甥怀信
作者：常纪
朝代：清

一官累汝远随予，天末相依值岁除。痛饮莫辞今夜酒，醉酣刚可慰离居。
韩城馆口占
作者：常纪
朝代：清

径僻曾无车马喧，有谁乘兴过高轩。多情只有南邻枣，净缘浮烟日在门。
顺庆口占
作者：常纪
朝代：清

城下贾客船，次第泊江渚。说著襄阳乐，时时作楚语。
顺庆旅次
作者：常纪
朝代：清

走马西来万里遥，旅怀无处不魂销。对床风雨怜予季，形影相随慰寂寥。
题费敬侯墓
作者：常纪
朝代：清

办贼当年志虑纯，彭亡恶兆忍重论。至今呜咽嘉陵水，夜夜涛声泣墓门。
马嵬坡
作者：常纪
朝代：清

渔阳鼙鼓几曾停，长恨歌成不忍听。一种香魂埋宿草，巴山尚谱雨淋铃。
马道至青桥驿
作者：常纪
朝代：清

石栈天梯欲度难，又驱羸马上层峦。惯经险阻能无惧，饱阅烟霞可待餐。两壁土花张锦绣，一江鸭绿急波澜。行人到此须留眼，莫便匆匆负壮观。
驷马桥
作者：常纪
朝代：清

未沽临邛酒，先过驷马桥。如何卖赋后，忍听白头谣。
高桥驿
作者：常纪
朝代：清

晓星残月渡淩溪，月落山昏路欲迷。为冒霜威贪早发，高桥驿里听鸣鸡。
鸡头关
作者：常纪
朝代：清

入险益门镇，出险鸡头关。几日褒斜中，鬓毛亦已斑。复此万仞梯，抑接苍浪天。天风吹行人，嗟予视听艰。彳亍不敢行，欲度心悬悬。自非壮士怀，能不凋朱颜。
鸡头关望褒城
作者：常纪
朝代：清

意豁神开眼倍明，鸡头关下见褒城。望中沃野真千里，行处坡陀喜乍平。压地黄云秋渐老，宜人绿树雨初晴。故园风景依稀似，立马斜阳无限情。
黄牛铺至凤县
作者：常纪
朝代：清

旧说蚕丛险，今知蜀道难。盘云危栈滑，障日秘崖寒。叱驭挥征辔，惊心怯急滩。计程宿凤县，莫放酒杯乾。
龙洞背大风雨
作者：常纪
朝代：清

龙洞昏昏云务生，怒雷挟雨走江声。风翻山木动鳞甲，身在苍龙背上行。
挽彭玉麟联
作者：常绵泰
朝代：清
体裁：联

圣朝久倚绥疆，江海倏惊倾砥柱；先考曾随破浪，风云应尚护灵旗。
游大慧寺
作者：常裕
朝代：清

何处风铃急，松阴见败墙。尘封禅舍冷，草长戒台荒。有鸟鸣清昼，无僧话夕阳。断碑余字在，扪读一凄凉。
兴济
作者：常青岳
朝代：清

古县荒凉枕卫河，客舟泛泛此经过。会川风景犹堪记，一带长堤绿柳多。
夜泊青县
作者：常青岳
朝代：清

天光云影漾中流，岸柳重重隐戍楼。双棹舞风翻细浪，蒲帆夜半落清州。
马厂访萧千戎夜话
作者：常青岳
朝代：清

良朋官廨傍河隈，踏岸相寻特地来。日暮不烦烧绛烛，酒樽好对月明开。
青莲寺
作者：干建邦
朝代：清

斜渡溪桥一刹悬，行人报道是青莲。同来揽秀无今古，到底巢云孰后先。盟誓几疑穿石骨，风流恰喜绕垆烟。徘徊胜迹岿然在，感慨徒生落照前。
枯槎
作者：平圣台
朝代：清

蝶茧蜂窠驳藓纹，几年珍重避樵斤。婆娑寒梦三分月，将护春阴一段云。喜得菌芝称瑞物，曾从牛女证遗闻。主人涤笔金茎露，不比东阳殷仲文。
挽张之洞联
作者：平士履
朝代：清
体裁：联

心持寅畏，学励廉隅，治国本修身，相业于今垂不朽；经设专科，学开存古，人亡犹政举，儒林从此识归依。
清远峡飞来寺
作者：平恕
朝代：清

西峡何有空云烟，二禺独富林与泉。泉声百道出涧谷，树影密锁重崖圆。我从白庙溯中宿，迢迢百丈山腰牵。峰回路转入凝碧，一湾绿净波沦涟。今朝况是浴佛日，入门赞叹朝金仙。禅房虽好未暇坐，欲趁脚力穷幽妍。古苔滑汰石荦确，半岭瀑布悬奔川。小亭恰占瀑胜处，烈风迅雷下九天。松声水声不可辨，咫尺雾雨霾层巅。山僧留客沦清茗，佛桑一株红欲然。飞来古寺更绝顶，细路策杖螺盘旋。杜鹃苦号山木战，绀霜夜降丹叶鲜。试登高处一凭眺，三十六峰罗眼前。濛濛云起湿衣袂，䬟䬟风紧无行船。归猿洞古碧环杳，阮俞径在苍瑶坚。僧言此寺压凤背，两崖展翅如腾骞。果然便恐复飞去，榕根藤蔓牢幻缠。脱巾松下聊小憩，了了不觉空尘缘。幸逢不晴复不雨，得携宾从频流连。羽人缥缈不可接，藓文斑驳谁所镌。搜奇揽胜十日少，走马来看安得全。临行更订六月约，要听万木吟风蝉。
自柳泉至彭城
作者：平恕
朝代：清

黄流宜迅不宜缓，迅若激箭流乃安。遇隘缚虎束必急，宽则设险扬其澜。古人岂不虑舟楫，不以小利遗大患。龙门底柱天所制，缕堤墩石人工殚。力与水战始得画堤守，要使沙随水去为其难。有如吕梁百步洪，神禹不凿留巑岏。何年任塞作平地，上流失险致弱单。一曲一直天意亦如此，务蓄全锐如飞翰。譬若行三军，大将且桓桓。军令不专肃，所过皆凋残。奈何黄流底，淤滞成高滩。前年丰沛过水处，今变沃壤家室完。去年曹汎决未塞，浸及铜峄无遮阑。荡漾四五百里间，潴为大泽清不湍。连朝迂折傍水走，但见青影浮岩峦。今朝挂帆三十里，杨柳披拂同蒲茌。上堤试望河旧迹，绕城一线如蛇蟠。高于漫水八九尺，此不可掘，彼又何时乾。圣人忧民切拯溺，上策善建防河官。
自柳泉至彭城
作者：平恕
朝代：清
体裁：古风

黄流宜迅不宜缓，迅若激箭流乃安。遇隘缚虎束必急，宽则设险扬其澜。古人岂不虑舟楫，不以小利遗大患。龙门底柱天所制，缕堤墩石人工殚。力与水战始得画堤守，要使沙随水去为其难。有如吕梁百步洪，神禹不凿留巑岏。何年任塞作平地，上流失险致弱单。一曲一直天意亦如此，务蓄全锐如飞翰。譬若行三军，大将且桓桓。军令不专肃，所过皆凋残。奈何黄流底，淤滞成高滩。前年丰沛过水处，今变沃壤家室完。去年曹汎决未塞，浸及铜峄无遮阑。荡漾四五百里间，潴为大泽清不湍。连朝迂折傍水走，但见青影浮岩峦。今朝挂帆三十里，杨柳披拂同蒲萑。上堤试望河旧迹，绕城一线如蛇蟠。高于漫水八九尺，此不可掘，彼又何时乾。圣人忧民切拯溺，上策善建防河官。
龙爪峡
作者：平恕
朝代：清

桂阳山攒剑锋快，峡里诸峰都倒挂。万条钟乳作之而，日炙风吹坚不坏。两厓岌嶪斗飞动，俯瞰江心弄澎湃。蟠蟠尽护苍黑云，䨓䨓欲起雷霆怪。左拿右攫向客舟，引蔓悬藤为骖絓。升天戏海聊一见，导以霓旌荫华盖。缘厓滴水已如帘，更抉银河泻清派。一掌擎空瀑怒飞，散作满川烟雨霭。轻如棼丝浓若云，未半随风卷天外。颇疑取水作甘澍，嘘吸川峦成狡狯。中流堕石亦大奇，细皱玲珑胜雕绘。溯流渐进知更佳，平生已觉兹游最。
春日游青藤书屋登孕山楼谒天池先生像赋赠闲谷
作者：平步青
朝代：清

瑶宫小谪飞仙人，餐霞饮瀣游凡尘。骑鲸一去三百载，夕阳老屋青藤存。十年梦想不得到，一朝假馆逢陈遵。春晴岸帻肃客入，荦确怪石纷横陈。绿阴一径入深处，古藤十丈蟠高垣。枝柯攫天瘦蛟舞，时共风雨相飞奔。清池一勺活不涸，乃是天汉之分源。岁久岂无蛰龙睡，倏游不敢投丝纶。举首突兀睹庭柱，摩挲剩墨无磨磷。大书深镵见笔力，倔强欲与藤簸掀。登楼鞠？谒遗像，画图肃肃来精魂，开窗四顾万山入，咫尺包孕迷朝昏。想见当时抱膝坐，论兵慷慨乌角巾。酒酣不识督师贵，短兵狭路非其伦。先生亦一诸生耳，乃能筹海除奸民。徐汪先后同受馘，奇功不让楼船军。惜乎才大不竟用，山人摈落同茂秦。后公而生叹公遇，咄哉弄斧班输门。
春日游青藤书屋登孕山楼谒天池先生像赋赠闲谷
作者：平步青
朝代：清
体裁：古风

瑶宫小谪飞仙人，餐霞饮瀣游凡尘。骑鲸一去三百载，夕阳老屋青藤存。十年梦想不得到，一朝假馆逢陈遵。春晴岸帻肃客入，荦确怪石纷横陈。绿阴一径入深处，古藤十丈蟠高垣。枝柯攫天瘦蛟舞，时共风雨相飞奔。清池一勺活不涸，乃是天汉之分源。岁久岂无蛰龙睡，倏游不敢投丝纶。举首突兀睹庭柱，摩挲剩墨无磨磷。大书深镵见笔力，倔强欲与藤簸掀。登楼鞠�谒遗像，画图肃肃来精魂，开窗四顾万山入，咫尺包孕迷朝昏。想见当时抱膝坐，论兵慷慨乌角巾。酒酣不识督师贵，短兵狭路非其伦。先生亦一诸生耳，乃能筹海除奸民。徐汪先后同受馘，奇功不让楼船军。惜乎才大不竟用，山人摈落同茂秦。后公而生叹公遇，咄哉弄斧班输门。
春日游青藤书屋登孕山楼谒天池先生像赋赠闲谷
作者：平步青
朝代：清

瑶宫小谪飞仙人，餐霞饮瀣游凡尘。骑鲸一去三百载，夕阳老屋青藤存。十年梦想不得到，一朝假馆逢陈遵。春晴岸帻肃客入，荦确怪石纷横陈。绿阴一径入深处，古藤十丈蟠高垣。枝柯攫天瘦蛟舞，时共风雨相飞奔。清池一勺活不涸，乃是天汉之分源。岁久岂无蛰龙睡，倏游不敢投丝纶。举首突兀睹庭柱，摩挲剩墨无磨磷。大书深镵见笔力，倔强欲与藤簸掀。登楼鞠𦜕谒遗像，画图肃肃来精魂，开窗四顾万山入，咫尺包孕迷朝昏。想见当时抱膝坐，论兵慷慨乌角巾。酒酣不识督师贵，短兵狭路非其伦。先生亦一诸生耳，乃能筹海除奸民。徐汪先后同受馘，奇功不让楼船军。惜乎才大不竟用，山人摈落同茂秦。后公而生叹公遇，咄哉弄斧班输门。
诗巢怀古
作者：平步青
朝代：清

輶轩古不入于越，三百之内无篇章。山川磅礴毓奇杰，词坛大振扶舆光。后人好古事搜讨，邦贤一瓣追心香。秋水长天阁云圯，崇祠复建龙山冈。大书揭橥六君子，贺秦方陆偕徐杨。秘监梦寤忽不乐，疏乞道士东还乡。酒肆谪仙人把臂，四明狂客胡云狂。处士偏师揭竿起，眼底颇欲无文房。幽栖剡曲事渔钓，隐逸姓氏馨三唐。元英先生老不第，补唇已矣颓颜苍。配食严陵谢晞发，击竹如意同悲凉。论忠独许渭南伯，少陵每饮君不忘。南国作记亦忠告，何至比党韩师王。铁厓乐府有奇气，如出金石声铿锵。三史书法待裁定，正统论息诸蜩螗。天池山人称后劲，嘉隆伪体扫秕糠。妄庸巨子竞树帜，阙编俯首袁中郎。千山万壑风雅窟，岂无健者纷登场。代更四姓祀七百，六君子外谁抗行。我来吊古事展拜，匠门弄斧惭登堂。斯人代兴有正派，恨无妙手图西江。泊鸥吟社亦澌尽，春秋享祀谁烝尝。西园遗址久衰草，残碑剥蚀埋夕阳。主持大雅望来哲，斯人不作心苍茫。
平定金川功成恭纪
作者：平泰
朝代：清

骏业包三极，光灵被八垠。肤公成薄伐，圣主得贤臣。制敌无增垒，征顽不浃旬。元戎初锡命，小丑遂归身。聚处怜焦虱，深藏笑狡㕙。猿娭矜搏箭，螳怒敢当轮。健翮资抨击，奔雷慑聩嚚。请行烦宰辅，报国矢忠纯。峒箐逾悬阻，貔貅乐拊循。分明军令肃，踊跃士心振。拔本方除恶，先声已夺人。捣巢乘势便，攻塞破坚频。有赫天威远，惟几睿算神。迎锋全解竹，畀火待然薪。于铄吾皇烈，真符大造仁。止戈文乃武，育物世如春。献捷期何速，酬庸赏递臻。去时冰载路，来日柳迷津。从此兵常偃，行看俗更淳。四隅怀震叠，万类荷陶甄。侔色瞻星纬，摅忱拱玉宸。验风咸受吏，占海尽徕宾。络绎丰穰庆，骈阗福祜申。颂扬须雅奏，折简愧敷陈。
挽张之洞联
作者：平远
朝代：清
体裁：联

已竭救时心，谁可传握火抱冰之志；频挥感恩泪，我今又浮江泛海而来。
却某大将军聘
作者：年王臣
朝代：清
体裁：七言律诗

谁挽银河洗甲兵，漫劳书史远相迎。黄金笑却将军聘，白发羞居国士名。岂为空囊怜陆贾，从来入幕薄郗生。心倾万里关山外，伫听萧萧班马声。
书塾门联
作者：年羹尧
朝代：清
体裁：联

怠慢先生，天诛地灭；误人子弟，男盗女娼。
题杨紫宸小照
作者：年羹尧
朝代：清

魍魅随身亦等闲，肩挑龙虎总徒然。只他一副超凡骨，不鍊金丹也是仙。
宿山寺步壁间韵
作者：广彻
朝代：清

独宿云堂一磬深，空山莲漏滴沈沈。月临绀殿浮松气，风动金铃落梵音。永夜禅镫悬客梦，高秋旅雁动乡心。虚窗渐觉晨光满，惆怅行歌别旧林。
赠张瑶星先生
作者：广济
朝代：清

山上孤峰山下溪，北窗高枕白云西。南溪处士多瓢笠，东郭先生只杖藜。避世拟凭僧出没，逃禅不仗佛提携。灌园种竹疏篱下，独酌深林听鸟啼。
过访生庵访古愚上人
作者：广济
朝代：清

古公栖隐处，极目似天涯。出郭不多路，沿村无几家。因君留午饭，啜茗看秋花。不觉忘归去，溪西日已斜。
寒食雨窗偶书
作者：广閒
朝代：清

去冬犹作省亲诗，讵料今朝只有儿。记得桑条如此绿，年年阿母浴蚕时。
鱼骨鹤
作者：庄一煝
朝代：清

腮鬐剥落脍残留，幻作霜翎雪羽俦。却讶胎禽藏丙穴，可知蜕骨是丹邱。乘轩讵有停车日，溉釜偏无煮鹤羞。莫道充庖虾菜品，栖形欲啸海天秋。庄叟濠梁事已非，可怜华表几时归。羹残已不留香髓，羽化犹能认缟衣。铩翮凌云飞未得，无声警露和应稀。伊谁骨肉沾枯肆，也拟鸣皋达紫微。
鱼骨鹤·其一
作者：庄一煝
朝代：清

腮鬐剥落脍残留，幻作霜翎雪羽俦。却讶胎禽藏丙穴，可知蜕骨是丹邱。乘轩讵有停车日，溉釜偏无煮鹤羞。莫道充庖虾菜品，栖形欲啸海天秋。
鱼骨鹤·其二
作者：庄一煝
朝代：清

庄叟濠梁事已非，可怜华表几时归。羹残已不留香髓，羽化犹能认缟衣。铩翮凌云飞未得，无声警露和应稀。伊谁骨肉沾枯肆，也拟鸣皋达紫微。
晓晴示同寓诸子
作者：庄令舆
朝代：清

碧空片片雨云轻，日射疏棂曙色明。三径晓晴飞蝶影，六街春暖卖花声。经营兰圃兼蔬圃，料理茶铛及酒铛。赖有素心晨夕共，天涯风景倍关情。
次韵寄题友人别业
作者：庄令舆
朝代：清

背郭轩窗面碧波，琴台书幌几经过。能文事业穷司马，种树生涯老橐驼。画舫风高帆影疾，绿阴春暖鸟声多。软红尘里羁栖客，空记临流听棹歌。
游废园
作者：庄令舆
朝代：清

层层石磴古楼台，台外双扉面水开。池柳晚风翻碧浪，画墙秋雨点苍苔。蛛丝细网萦花径，燕垒残泥堕酒杯。剩有繁华旧时梦，疏松仍奏管弦来。
癸丑1913仲冬内田民政长官阁下南巡抵嘉召集厅下各支厅长厅参事区长等训示并赐宴席上赋此奉呈
作者：庄伯容
朝代：清

鳣堂垂训塞茅开，饱德何堪又酌罍。但愿斯民无菜色，寸衷方不愧趋陪。
集句赠林昌彝联
作者：庄俊元
朝代：清
体裁：联

春能蕴藉如相识；梦亦斋庄始见君。
凤山夜归
作者：庄允义
朝代：清

四野无行径，夜来只看山。风清闻犬吠，月皎待人还。隐隐孤灯出，微微乱树閒。遥知门未掩，归去语云关。
莲潭荷雨
作者：庄允义
朝代：清

绿渚幽芳袅，芰荷似鲜人。雨酣腮靓腻，露浥蕊沾匀。娇滴红颜妒，香过画舫频。疏枝然火齐，密叶语禽身。水面拖轻粉，花须净拂尘。迷离烟水渺，婀娜倍伤神。
书斋
作者：庄元植
朝代：清

书斋客去倍萧然，坐对黄花瘦可怜。一种荒凉谁画得，乱鸦啼破夕阳天。
游丝·其一
作者：庄受祺
朝代：清

十丈红尘踠地来，梧桐庭院凤凰台。已拌历劫同消歇，艳说登仙此化胎。柳暗花明皆幻梦，兰因絮果任疑猜。天边旧侣如相问，恐落泥涂作弃材。
游丝·其二
作者：庄受祺
朝代：清
体裁：七言律诗

徙倚长安大觉生，尘寰消息视阴晴。凭他杼轴工难就，且喜丹青染未成。不向天孙商去住，肯依世网作牵萦。珠帘十二同时启，休罥春光滞远程。
游丝·其二
作者：庄受祺
朝代：清

徙倚长安大觉生，尘寰消息视阴晴。凭他杼轴工难就，且喜丹青染未成。不向天孙商去住，肯依世网作荦萦。珠帘十二同时启，休罥春光滞远程。
立秋日效陶徵士体
作者：庄培因
朝代：清

孟秋雨初霁，凉飔缘窗虚。溽暑渐欲阑，始觉夏葛疏。莎鸡吟砌间，水衣上庭除。感时意不昧，惜日情所纡。开轩挹新爽，散帙穷居诸。晤言一室中，游心太古初。俯仰浩无虑，密尔以自娱。间居屏人事，与世安所乖。图书盈我前，卓荦平生怀。寥寥天宇澄，高秋气弥佳。何以寄真想，远在山水厓。枯桐聊可挥，澹泊古与偕。谅非悦耳声，因之素心谐。
立秋日效陶徵士体·其一
作者：庄培因
朝代：清

孟秋雨初霁，凉飔缘窗虚。溽暑渐欲阑，始觉夏葛疏。莎鸡吟砌间，水衣上庭除。感时意不昧，惜日情所纡。开轩挹新爽，散帙穷居诸。晤言一室中，游心太古初。俯仰浩无虑，密尔以自娱。
立秋日效陶徵士体·其二
作者：庄培因
朝代：清

间居屏人事，与世安所乖。图书盈我前，卓荦平生怀。寥寥天宇澄，高秋气弥佳。何以寄真想，远在山水厓。枯桐聊可挥，澹泊古与偕。谅非悦耳声，因之素心谐。
青石梁
作者：庄培因
朝代：清

石梁积空雾，策马穿宿障。一径迥入幽，两壁俨相向。攀援穷上跻，彳亍怯下望。才过登历艰，始觉宇宙旷。朝霞忽争飞，变幻非一状。独树缀高岭，残云带连嶂。即自信多奇，嗒焉效天放。
赋得聚米为山得山字
作者：庄士勋
朝代：清

又识山之势，何为识此山。肖形殊聚米，成象自开颜。万点峰宜绘，千堆路几弯。眼前寻弃地，画里比斜鬘。朗朗形如见，层层叠莫攀。将才多妙策，著绩出人寰。
赋得观于海者难为水得观字
作者：庄士勋
朝代：清

一自经沧海，方知有大观。望洋应窃叹，为水实难安。以蠡非堪测，旋螺孰可看。河流归滴滴，江派见漫漫。道岸登其上，心源接不残。深沉钦圣学，文德壮波澜。
石榴花
作者：庄天釬
朝代：清

翠叶朱英映槛斜，薰风乍度展狂花。枝拖火齐烧新月，蕊缀丹珠妒晚霞。龙烛辉时开绛帐，缃罗栽就补红纱。可怜梅雨轻飘后，金谷无因色太奢。
莲潭雨后
作者：庄天釬
朝代：清

云捲西风一抹浮，潭空霁景涨悠悠。红蕖花谢蛙声晚，白鹭舟摇雨后秋。薄霭藏阴归绝岛，轻鸥晒日卧荒洲。凭临如许堪惆怅，剩水残烟望未收。
鱼骨鹤
作者：庄天锡
朝代：清

残绘雕成玉羽姿，由来华表见应希。长忘海国堪潜泊，何意雷门可击飞。丙穴才离胎已蜕，兰岩初化事全非。素书未附栖阆苑，不得遗鲜载竹归。
偶吟
作者：庄孩思
朝代：清
体裁：七言绝句

世缘生熟意何分，断壁悬崖总不群。独有秋空云外月，万川一样在波纹。
虞美人花放戏拈一绝
作者：庄孩思
朝代：清
体裁：七言绝句

美人歌罢成黄土，今日花开花自舞。不信当年泣数行，但看晓落猩红雨。
贫子吟
作者：庄孩思
朝代：清
体裁：古风

故人之子凄以其，捉衿露肘衣离披。居无四壁蓬为户，瓶空累日火不炊。妻儿委顿饥欲死，嗷嗷僵仆谁能支。羞将此语告戚属，几番拟赋招魂诗。吁嗟一歌歌声凉，所知曾无升斗移。忆昔我友重意气，千金一诺如等夷。此道依稀还在人，何为今人不古期。米如珠兮薪如桂，吁嗟再歌歌益悲。优孟衣冠学不得，何时慰却地下叔敖知。
送堂主自参
作者：庄孩思
朝代：清
体裁：五言绝句

十八高贤社，何人推道安。白莲开未谢，溪水夜潺湲。
书哭皋文诗后
作者：庄宇逵
朝代：清

人寿谁百年，百年一弹指。颜夭而蹠寿，至人不歧视。促算垂千秋，修龄实短晷。哭君复慰君，痛定而悟始。再阅数十霜，官秩可迁累。落落无脂韦，十年或不徒。胸怀不能行，耄期亦徒尔。著书已数尺，可以寿弈祀。闻君易篑时，神明澈秋水。悠然去来间，全归斯已矣。乡闾太息声，士林流涕诔。异口而同情，贤愚竟一轨。令名即寿考，曰终不曰死。秦失有三号，此告茗柯子。
味辛以苏文忠所撰司马文正公神道碑见示属题其后
作者：庄宇逵
朝代：清

丰碑纪功日磨砻，谀墓之文苦充栋。谁欤日星照两间，其人其文交引重。涑水学术醇乎醇，古三不朽萃一身。宣仁临朝拜仆射，如旱而雨寒而春。惜哉公年未中寿，天不慭遗保元祐。臣轼秉笔无愧辞，道媲周程业韩富。憸人无何报复恣，发冢斲棺诞无忌。豚鱼可格独不孚，豺虎畀食此亦弃。党人碑立龟趺蹲，以公名冠端礼门。元符贵人糊面目，不及石工公道存。等片石耳镌刻异，一荣一辱分仇恩。呜呼公之精神在穹壤，是非颠倒凭群枉。当时魑魅空横行，千秋麟凤同瞻仰。仆碑磨文文不磨，皇统复立金山河。洛阳铜驼那可问，宫邻金虎终如何。此碑七百余年久，曾入虞山孟津手。附骥谁知已续貂，文采风流付刍狗。磨兮不磷涅不淄，芒寒色正典诰辞。淋漓元气自往复，可式浮诡抚衰疲。亦有生斋今守藏，示我遗碑遥怅望。二童一马万人环，天下安时注意相。
将别故居迁小山堂之西偏感赋
作者：庄宇逵
朝代：清

庭花晻薆树扶疏，惆怅西风别故居。一宿三如留客舍，此行犹自爱吾庐。嬉游少日情无限，歌哭中年泪有余。易衍克家书肯构，孤儿心事痛何如。卅年枯菀小沧桑，为惜鹪枝去住忙。相识黄鹂啼四五，重来燕子感寻常。床头有剑生光气，家具惟书自料量。他日经过成故里，双松回首尚青苍。小山丛桂正舒葩，金粟香中住未差。直以卜邻方买宅，却缘久客便移家。几年敝帚金犹享，一片青毡鬓已华。拟学闭门生计拙，梅花时节又天涯。
将别故居迁小山堂之西偏感赋·其一
作者：庄宇逵
朝代：清

庭花晻薆树扶疏，惆怅西风别故居。一宿三如留客舍，此行犹自爱吾庐。嬉游少日情无限，歌哭中年泪有余。易衍克家书肯构，孤儿心事痛何如。
将别故居迁小山堂之西偏感赋·其三
作者：庄宇逵
朝代：清

小山丛桂正舒葩，金粟香中住未差。直以卜邻方买宅，却缘久客便移家。几年敝帚金犹享，一片青毡鬓已华。拟学闭门生计拙，梅花时节又天涯。
将别故居迁小山堂之西偏感赋·其二
作者：庄宇逵
朝代：清

卅年枯菀小沧桑，为惜鹪枝去住忙。相识黄鹂啼四五，重来燕子感寻常。床头有剑生光气，家具惟书自料量。他日经过成故里，双松回首尚青苍。
成左二仲甫论诗
作者：庄宇逵
朝代：清

飏言肇虞廷，断竹传古调。咏诗本言志，风雅原忠孝。灵均继三百，以神不以貌。柴桑元气流，高节罗众妙。大化敷文章，真机泄窔奥。流莺语清晨，园林春色到。月过生花光，风来响泉窍。俯拾惟自然，天籁谁能效。日月亘今古，景光常若新。问其何以然，得气精且纯。太虚净浮埃，罡风荡纤尘。所以此西东，相因不陈陈。言诗亦复然，性灵苦不真。真境接时有，一缕翻千春。更阅亿万年，火不穷于薪。新机日以续，岂尽于古人。愿弃糟粕余，名理妙引伸。
成左二仲甫论诗·其一
作者：庄宇逵
朝代：清

飏言肇虞廷，断竹传古调。咏诗本言志，风雅原忠孝。灵均继三百，以神不以貌。柴桑元气流，高节罗众妙。大化敷文章，真机泄窔奥。流莺语清晨，园林春色到。月过生花光，风来响泉窍。俯拾惟自然，天籁谁能效。
成左二仲甫论诗·其二
作者：庄宇逵
朝代：清

日月亘今古，景光常若新。问其何以然，得气精且纯。太虚净浮埃，罡风荡纤尘。所以此西东，相因不陈陈。言诗亦复然，性灵苦不真。真境接时有，一缕翻千春。更阅亿万年，火不穷于薪。新机日以续，岂尽于古人。愿弃糟粕余，名理妙引伸。
江阴谒三公祠
作者：庄宇逵
朝代：清

谁维天柱持坤垠，佥曰孝子曰忠卢。卓哉阎公冯与陈，孤忠同日成三仁。昔年王师定中原，天戈所临竖降幡。陈公一尉浩气伸，独以螳臂撑车轮。固知天命自有真，成命在天义在人。南关一败如云奔，缒城夜请阎将军。将军既至气复振，指挥箸画如有神。我兵奋勇乘闉垣，奇师屡出攻复竣。市儿不待錞于申，一以当百皆育贲。凉风萧槭中秋辰，血腥原草栖游魂。城头月惨寒光昏，鵩子鹗母呼其群。五更一阕酒一樽，楚声激昂不可闻。疾雷破山火炎昆，以肉筑垒鲸海滨。红光迸出烛九旻，越日东北崩城闉。大凝之山独不春，寒谷之地独不温。巷战三日天如曛，十万黔首化碧磷。晨鸡不鸣犬不狺，长风大海漂蓬根。陈力已竭热血喷，阎公饮刃陈公焚。冯公翌守以广文，登堂悬带符明伦。呜呼率士统一尊，集枯集菀玉石分。大厦已圮一木神，故知不济殉以身。广都名郡何岑夤，商郊倒戈例则遵。四镇虎符万马屯，君子猿鹤余沙尘。丸隅簿尉义薄云，裒然翘凤而翔麟。刘圣应运开鸿钧，周颂殷义留明禋。俎奇笾耦久不泯，三公祠与睢阳邻。拜公之祠荐公蘋，灵风来往江之漘。
袈裟塔
作者：庄宇逵
朝代：清

朔风横吹白雁来，长江飞渡铁锁开。古瞧阳郡独陴守，鼓声已死气不摧。是时佛出救不得，壮哉瞿昙百夫特。手提铁杖挥众军，甘死疆场裹马革。白日画晦飞劫尘，瞋目直入鏖波旬。波旬万千凌帝释，独留浩气归苍旻。孤城血流惨万状，剩得袈裟寺中葬。事定为僧志不酬，竟以时危终作将。呜呼宋季当炎兴，降者遁者接踵仍。牙牌官职书不尽，庙堂累累粥饭僧。岁寒之松有衲子，安公例得书青史。真宝拒金传五台，降魔更雪空门耻。坡书护国颜于甍，得此不愧护国名。浮图今历五百载，周垣削屡围其莹。徐莫尚传方外侣，碧磷别有一抔土。梵宫落日赋招魂，秋草苍茫不知处。
迂言
作者：庄宇逵
朝代：清

牖外掷双丸，年华去如水。俯仰舆盖中，太仓一粟秕。瞿然抚此身，丛过不可理。几希竟安在，言之颡有泚。蜉蝣炫其羽，楚楚者谁子。野雉求其雌，有鷕鸣不已。饥狼卜其食，厥智一何诡。人也而此鹜，相去何倍蓰。俗累易轇轕，差不为所使。伊余有结习，词章雅所喜。孔雀有文采，其毒即在尾。沿流忘溯海，缘枝昧根柢。候虫与时鸟，好音倏过耳。讹种锢童蒙，读书博青紫。如何四子言，干禄一编视。初念本轻肥，得志徒尔尔。五更钟未鸣，沈酣黑甜里。纷纷蕉覆鹿，攘攘槐中蚁。谁呼寐者觉，中衣蹶然起。后古人而生，先古人而死。长生本无方，不死良有以。口体皆顽腐，炯然者惟此。嗜欲铄厥真，宁静保厥始。秘兹径寸珍，金石不可毁。迂言以自箴，庶不从风靡。
台湾八景
作者：庄年
朝代：清

一带沙平水亦停，渔舟鳞集傍遥汀。寥天夜黑难邀月，极浦灯红若聚星。网蹙熹微穿爝火，波回历乱荡流萤。远山欲看模糊甚，近岫还留半朵青。
台湾八景
作者：庄年
朝代：清

回殊漠北子卿身，六出何来伴雁臣。排闼一峰疑砌玉，凝眸几点恍堆银。炎方特为开生面，羁宦浑如遇故人。金碧山川都看尽，矾头画稿觉翻新。
台湾八景
作者：庄年
朝代：清

尾闾东泄浩无边，初旭俄将黑雾穿。几度欲升犹半隐，须臾一跃似空悬。潜销蜃气金光灿，倒射鲸波血色鲜。自是中天多瑞彩，蛰龙宁敢抱珠眠。
台湾八景
作者：庄年
朝代：清

才听朝潮又暮潮，怒涛声里竹萧萧。千竿不藉风摇曳，万弩何当影寂寥。岂必林泉甘漱石，却因烟月忆吹箫。星躔旧是扬州路，流水应过廿四桥。
台湾八景
作者：庄年
朝代：清

桃花春涨浪如洚，鹿耳门高势更雄。殊死千军严破阵，凌虚万木怒号风。硖深不信缨犹荡，沙走还知海欲东。盛气渐平群籁寂，恬波依旧暖瀜瀜。
台湾八景
作者：庄年
朝代：清

残照无多日渐沉，馀霞散绮满西岑。不随孤鹜飞江渚，偏逐归鸦落树林。斜度微云千片玉，淡依新月一钩金。欲餐自愧惭中散，鞅掌风尘思不禁。
台湾八景
作者：庄年
朝代：清

笳声互动日沈西，一片苍茫暮霭低。夕照城边催渡急，晚烟风里裹帆齐。水寒弄影光摇月，潮长移舟浪拍堤。却怪群鸦栖不定，参差楼堞望中迷。
台湾八景
作者：庄年
朝代：清

簿书笋束苦相缠，乘兴登台意豁然。烟霭光中三面水，晴云影里四垂天。瀰茫境界凭栏外，浩荡沧溟落照前。极目波涛渺无际，笑他精卫若何填。
和六给谏除夕前一日得雨喜而有作原韵
作者：庄年
朝代：清

逼除膏泽望长空，谁道甘霖趁朔风。千叠暮云寒色里，万家爆竹雨声中。枝头沾润梅先放，陇上涵濡麦正芃。何必明朝占岁稔，老农今已识年丰。
和巡使六给事九头柑原韵
作者：庄年
朝代：清

听莺载酒美双柑，岁暮分遗兴倍酣。红出洞庭微带涩，黄传瓯越尚输甘。橘中别种瓤馀九，海外尝新岁已三。怪底淮南移枳橘，罗浮真味可曾谙。
和巡使范侍御正月五日斋头见菊花原韵
作者：庄年
朝代：清

秋花开值物华新，恰是衙斋五日春。态逸香清閒有韵，帘垂风细静无尘。迎年岂谓亲轩冕，采食还应让隐沦。戏酹屠苏一相问，渊明可是尔前身。
和梅轩叔原韵
作者：庄年
朝代：清

舟行红水黑沟间，蜃气嘘成海面山。风静沧波平似镜，东南一抹是台湾。自惭政迹少甘棠，澹泊无为耻见长。寄语东宁贤太守，霜威到底逊春阳。
和梅轩叔原韵·其一
作者：庄年
朝代：清

舟行红水黑沟间，蜃气嘘成海面山。风静沧波平似镜，东南一抹是台湾。
和梅轩叔原韵·其二
作者：庄年
朝代：清

自惭政迹少甘棠，澹泊无为耻见长。寄语东宁贤太守，霜威到底逊春阳。
和范侍御安平城阅武
作者：庄年
朝代：清

豸冠讲武荷兰城，令肃惟闻铁甲声。襟带六州开要镇，屏藩一郡驻专营。牙樯日暖鲸鲵靖，鼓角风高燕雀惊。自是圣朝勤远略，重臣冬狩坐谈兵。
和高方伯韵
作者：庄年
朝代：清

要识民番爱戴心，重来棠树尽成阴。月明岛屿千峰玉，日落沧溟万派金。博望乘槎持使节，长乡草檄布纶音。从兹黎庶南东亩，无复豪家寸土侵。
寿范浣浦侍御
作者：庄年
朝代：清

名高讲幄佐丝纶，曳履簪毫近紫宸。温室瞻云长五色，大官赐食得兼珍。明同金鉴传三晋，洁胜冰壶颂八闽。绛帐柏台齐秉节，由来教养藉儒臣。吴越簪缨推辇下，惟公声望最嵯峨。乌衣门第追王谢，画省文章敌阮何。绛县旧传人不老，金笼新见鸽来多。瀛洲信有安期子，枣大如瓜席满罗。
寿范浣浦侍御·其一
作者：庄年
朝代：清

名高讲幄佐丝纶，曳履簪毫近紫宸。温室瞻云长五色，大官赐食得兼珍。明同金鉴传三晋，洁胜冰壶颂八闽。绛帐柏台齐秉节，由来教养藉儒臣。
寿范浣浦侍御·其二
作者：庄年
朝代：清

吴越簪缨推辇下，惟公声望最嵯峨。乌衣门第追王谢，画省文章敌阮何。绛县旧传人不老，金笼新见鸽来多。瀛洲信有安期子，枣大如瓜席满罗。
范侍御招饮七里香花下
作者：庄年
朝代：清

铃阁清严碧槛凉，一丛玉蕊正芬芳。琼姿乍怯秋初雨，花气浑同夜合香。绣斧筵前歌白雪，银鬟窗外舞霓裳。擎杯细把山矾嗅，沁我诗肠润酒肠。密叶繁葩绿玉丛，朝霞掩映雪玲珑。唐昌观里依稀似，后土祠边想象同。满砌花飞惊积霰，隔邻香透趁微风。三年海外埋芳信，此日开筵兴不穷。
范侍御招饮七里香花下·其一
作者：庄年
朝代：清

铃阁清严碧槛凉，一丛玉蕊正芬芳。琼姿乍怯秋初雨，花气浑同夜合香。绣斧筵前歌白雪，银鬟窗外舞霓裳。擎杯细把山矾嗅，沁我诗肠润酒肠。
范侍御招饮七里香花下·其二
作者：庄年
朝代：清

密叶繁葩绿玉丛，朝霞掩映雪玲珑。唐昌观里依稀似，后土祠边想象同。满砌花飞惊积霰，隔邻香透趁微风。三年海外埋芳信，此日开筵兴不穷。
辽罗阻风
作者：庄年
朝代：清

遥望东宁东复东，天公何事日东风。海门浪涌如汤沸，落照沧波一抹红。
题六给谏看竹图
作者：庄年
朝代：清

爱他意气自凌云，何可须臾无此君。相对浑如逢直友，虚心劲节好同群。
丁丑春日述怀
作者：庄德芬
朝代：清

黄鹄孤飞第四年，谁将愤泪达重泉。莺花岁月供多病，冰雪襟怀只自怜。丹穴未逢悲屡空，青毡犹在慕三迁。清斋半偈消磨障，心在莲花绣佛前。
乙酉仲春家大人来视别后奉寄长句
作者：庄德芬
朝代：清

喜拜严亲鸠杖前，东风菖叶杏花天。苍颜白发观兹世，酒量诗怀似昔年。远道暂来看弱息，空囊无计奉初筵。漉巾村醴权称寿，出网江鱼算剸鲜。驻景愿求千岁药，负暄还御八蚕绵。归梁落燕飞仍急，出谷雏鹂啭乍圆。服训久谙兰可制，酬恩真信海难填。桃溪篷艇朝冲雨，萝径奚囊晓醉烟。彩服追随乐真隐，吾庐遥望白云边。
乙酉夏日言怀示儿
作者：庄德芬
朝代：清

我志在立孤，十载勤怵惕。凌兢雪夜镫，黾勉灰中荻。穷年抱遗编，孜孜累微绩。何为运海鹏，忽作退风鹢。霜蹄惊一蹶，悲鸣仍伏枥。一蹶奚足忧，养锐期克敌。先哲有高衢，驰驱任凌轹。朝华与夕秀，芬芳供采摘。纫兰带江蓠，琼枝光的皪。性行既修饬，文章丽翚翟。何难九千仞，翱翔俯云霓。
交城作
作者：庄德芬
朝代：清

碧嶂崚嶒势插天，弹丸城郭簇人烟。刘家冠剑遗丘陇，狐氏英灵肃豆笾。风起尘沙迷去路，雨馀琴筑听飞泉。爻峰佳气常葱郁，古柏苍苍不记年。桐圭帝子旧封都，参宿光中治一隅。地有古风歌蟋蟀，村当落日啸于菟。高齐旧事渔樵熟，智伯遗踪榛莽芜。南去晋祠流碧水，拟将桂酒荐芳菰。
交城作·其一
作者：庄德芬
朝代：清

碧嶂崚嶒势插天，弹丸城郭簇人烟。刘家冠剑遗丘陇，狐氏英灵肃豆笾。风起尘沙迷去路，雨馀琴筑听飞泉。爻峰佳气常葱郁，古柏苍苍不记年。
交城作·其二
作者：庄德芬
朝代：清

桐圭帝子旧封都，参宿光中治一隅。地有古风歌蟋蟀，村当落日啸于菟。高齐旧事渔樵熟，智伯遗踪榛莽芜。南去晋祠流碧水，拟将桂酒荐芳菰。
人静
作者：庄德芬
朝代：清

人静空庭月似钩，凄凉怀抱怕清秋。泉门一闭无开日，独任人间万斛愁。
初夏东轩读书
作者：庄德芬
朝代：清

朱明已莅节，昼刻日以舒。骄阳耀廷桂，绿阴正扶疏。披卷当午凉，豁达开交疏。清风来徐徐，飘然动轻裾。丹黄陈我前，聊以供畋渔。咀华撷芳秀，此乐真蘧蘧。妇人休蚕织，获戾当何如。所嗜已成癖，良医难易诸。
听雨曲
作者：庄德芬
朝代：清

屏山掩尽琼窗闭，博山生润凝龙气。谢娥嚬坐怯单绡，梅风吹送悲秋意。树叶声微雨脚稀，栏边淅沥沾苔衣。碧泉引满铛欲沸，青叶下筐蚕正饥。倏忽奔腾一千里，琤璁铁马云中起。曲次檀槽十部催，四弦历乱挥纤指。急溜前檐复后檐，镫花湿影摇重帘。南潮呜咽流水尽，一夜绿萍新涨添。
咏庭中树示儿
作者：庄德芬
朝代：清

昔看芽茁土，枝干忽轮囷。春鸟安巢稳，秋儿化羽新。扶疏深得地，盘结岂因人。坐见风烟长，清阴盖四邻。
墙外老树一株枝叶有熊彪顾盼之势
作者：庄德芬
朝代：清

河边老椐树，巑岏古墙外。时当五六月，密叶张青盖。蒙丛罩晚烟，苍翠分朝霭。蘋末青风生，悠然发天籁。时鸟藏其间，群飞羽翙翙。圆吭哢晴阳，绵蛮出翳荟。最喜纳凉时，长空净埃壒。新蟾瞪纤目，馀霞抹红带。屋角望熊彪，此意堪入绘。
夏日读书示儿
作者：庄德芬
朝代：清

朱夏景物幽，閒居颇萧散。南风扇清凉，北陆辔舒缓。蝉嘶绿树深，蝶化青芜短。疏帘隔朱曦，晴波荡虚馆。烧兰烟结篆，泼茗香浮碗，稠叠红牙签，参差青镂管。经义浩如海，说者穷论纂。且喜左氏夸，并取南华诞。文体逮六朝，音韵昭华琯。坚思铁砚穿，勤欲韦编断。毋使心旌摇，终期腹笥满。圣谟何洋洋，四子梯六经。至道有卷放，妙理无声形。放之乂寰宇，卷之治家庭。所贵笃信者，终日常惺惺。渐渍？其膏，有若蚁聚腥。十目示明畏，九思戒堕冥。惟苦日车速，驰光不暂停。谁挥鲁阳戈，三舍回曜灵。贤哉车武子，夜深犹聚萤。
夏日读书示儿
作者：庄德芬
朝代：清
体裁：古风

朱夏景物幽，閒居颇萧散。南风扇清凉，北陆辔舒缓。蝉嘶绿树深，蝶化青芜短。疏帘隔朱曦，晴波荡虚馆。烧兰烟结篆，泼茗香浮碗，稠叠红牙签，参差青镂管。经义浩如海，说者穷论纂。且喜左氏夸，并取南华诞。文体逮六朝，音韵昭华琯。坚思铁砚穿，勤欲韦编断。毋使心旌摇，终期腹笥满。圣谟何洋洋，四子梯六经。至道有卷放，妙理无声形。放之乂寰宇，卷之治家庭。所贵笃信者，终日常惺惺。渐渍�其膏，有若蚁聚腥。十目示明畏，九思戒堕冥。惟苦日车速，驰光不暂停。谁挥鲁阳戈，三舍回曜灵。贤哉车武子，夜深犹聚萤。
奉寄家大人
作者：庄德芬
朝代：清

老父高情爱闭关，逍遥诗酒卧南山。烟霞久住红尘外，鸥鸟相寻绿水间。佳卉庭前关锦幔，远峰屏上簇螺鬟。天涯弱息归难得，问寝频劳梦往还。
宿金坛怀沅儿
作者：庄德芬
朝代：清

卧听严城报五更，酒醒时节旅人情。水寒风急云阳道，念尔扁舟棹雪行。
山雪晓行怀吕氏妹
作者：庄德芬
朝代：清

乱峰稠叠玉为尖，残烛光寒照撒盐。千里暗云屯石径，五更疲马怯金衔。危陂冻合行频滑，绝壑风生气倍严。遥忆碧纱扃四扇，鹊炉香灺梦方甜。
己丑十月甘二日书寄沅儿
作者：庄德芬
朝代：清
体裁：古风

孟冬之月天未寒，故乡喜气盈门阑。吾见今日作秦赘，朱丝却藉麟胶完。六礼殊愧阮修薄，且喜门第皆衣冠。蘋蘩付托重贤淑，故事须知追孟桓。鸡鸣昧旦相警戒，令汝九万扶摇抟。含香簪笔排鹓鸾，儿乎早致青云端。
庚寅秋沅儿下第书寄
作者：庄德芬
朝代：清

去年手中线，为汝缝征衣。江南四千里，孤帆如鸟飞。悠悠寡母心，清梦常怀归。怀归兰陵道，春风复秋草。不辞啮指迟，惟期立身早。裁书附雁鸿，言与药石同。六翮苟不齐，何以凌长风。今年棘闱战，沦落丰城剑。空有气如虹，悬知泪如霰。归来季子颜，羞见山妻面。人事在苦学，天心惟与善。场圃且勿视，良图在三献。
忆沅儿渡江
作者：庄德芬
朝代：清

江梅江柳弄晴烟，燕子矶头霁色鲜。愿得蒲帆悬十尺，樵风稳送渡江船。
志恸
作者：庄德芬
朝代：清

拟千寸禄奉慈帏，太息庐江志每违。寂寞黄垆终抱恨，凄凉白发更何依。镫昏孤幌人何在，花落空庭燕独归。抚景心伤眼前事，时时雪涕为君挥。
怨
作者：庄德芬
朝代：清

团扇新词出汉宫，珍珠一斛赋楼东。鹃啼蜀国花枝冷，鹤唳钟山蕙帐空。塞北将军归不得，湘南骚客思无穷。人间更有穷途困，对泣牛衣叹鬓蓬。
感旧
作者：庄德芬
朝代：清

辞亲驾言迈，泣别临关口。远道效唱随，齐眉镫下酒。友义僣金兰，言激恒得咎。谋身靡所安，归途忽先后。丹心白日昭，青松岁寒茂。人生知尽分，岂敢希不朽。江陵千树橘，成都八百桑。我来值凋丧，南山田已荒。慷慨进言激，导君君未遑。白日忽已中，夏绿殒其黄。泉台不相随，大义凛若霜。古言立孤难，赤手肩纲常。
感旧·其一
作者：庄德芬
朝代：清

辞亲驾言迈，泣别临关口。远道效唱随，齐眉镫下酒。友义僣金兰，言激恒得咎。谋身靡所安，归途忽先后。丹心白日昭，青松岁寒茂。人生知尽分，岂敢希不朽。
感旧·其二
作者：庄德芬
朝代：清

江陵千树橘，成都八百桑。我来值凋丧，南山田已荒。慷慨进言激，导君君未遑。白日忽已中，夏绿殒其黄。泉台不相随，大义凛若霜。古言立孤难，赤手肩纲常。
感遇
作者：庄德芬
朝代：清

势位不可忽，人生贵自强。虽非君子言，所见亦已长。困龙蟠浊泥，蚖肆何其猖。飘风从西来，雁字离其行。炎凉一转变，畴能保初肠。当时意气佳，直拟田与姜。失路相依托，栖栖徒自伤。
早起
作者：庄德芬
朝代：清

春庭一夜雨，瑟瑟鸣丛筱。觉来知新晴，枕上闻啼鸟。振衣启疏寮，晓日射林杪。馀霞天际垂，一抹红未了。星星泫露花，毵毵茁芽草。清气爱平旦，百虑未相扰。携书对崇兰，幽香萦缬褾。
晚寒
作者：庄德芬
朝代：清

小雨初晴草未乾，残花如霰落檐端。春衣典尽风还起，四月窗前耐薄寒。
暮春过吕氏妹宅
作者：庄德芬
朝代：清

曲院重来旧药栏，单衫时候楝花残。芳樽劝醉尝凫臛，碧碗浮香破凤团。自爱琴书成雅集，不劳歌板佐清欢。与君得尽论诗兴，一任红珠泻烛盘。
月夜渡江
作者：庄德芬
朝代：清

布帆风正递行舻，江阔潮平一练铺。秀色苍苍迷北固，安流渺渺下东吴。坐思谢朓新诗句，行看王蒙好画图。回首瓜州烟树远，广陵关上玉轮孤。
有感
作者：庄德芬
朝代：清

樽前风味忆苏州，橘酿初成泻玉舟。细滑钗茎烹雉尾，匀圆珠颗剥鸡头。一窗疏影梅花月，两鬓生香桂子秋。三十年来乡国梦，每随江水向东流。
杂诗示儿
作者：庄德芬
朝代：清

春风降和气，佳树生庭中。天意亦已厚，所赖尤人工。清泉灌根柢，香露滋芳丛。英华乘时发，枝叶何青葱。美人爱馨香，采撷归房栊。秋兰共纫缀，贵与良玉同。吾闻燕国公，爨火照书策。范相未遇时，帐中盈烟迹。贵盛相门儿，贫贱无家客。青云与泥涂，勤苦同一辙。志学抱坚心，宁为境所易。诵读知其人，尚友若咫尺。流光驹过隙，分阴抵拱璧。毋令寡母心，戚戚忧乾没。
杂诗示儿·其一
作者：庄德芬
朝代：清

春风降和气，佳树生庭中。天意亦已厚，所赖尤人工。清泉灌根柢，香露滋芳丛。英华乘时发，枝叶何青葱。美人爱馨香，采撷归房栊。秋兰共纫缀，贵与良玉同。
杂诗示儿·其二
作者：庄德芬
朝代：清

吾闻燕国公，爨火照书策。范相未遇时，帐中盈烟迹。贵盛相门儿，贫贱无家客。青云与泥涂，勤苦同一辙。志学抱坚心，宁为境所易。诵读知其人，尚友若咫尺。流光驹过隙，分阴抵拱璧。毋令寡母心，戚戚忧乾没。
梦亡儿巡
作者：庄德芬
朝代：清

冰镜映回廊，逶迤属洞房。凉波衣欲湿，四壁含清光。碧纱开六扇，不记谁家院。侍者卷缃帏，爱子生相见。惊喜前抱持，容颜似旧时，相呼频不语，婉转惜娇痴。悲怀三四载，不分相逢再。合浦珠重来，平生愿堪慰。蝴蝶逐晓风，苍茫西复东。罗巾近角枕，一片杜鹃红。
梦亡儿昌
作者：庄德芬
朝代：清

死别已经时，寝兴怀惨凄。感深召魂梦，恍惚无端倪。伟然盛礼服，垂髫还佩觿。摩挲问旧疾，何处逢良医。欣喜命俦侣，徘徊安枣梨。噌吰风外钟，胶角墙下鸡。启目失处所，肝肠如刃？。
梦亡儿昌
作者：庄德芬
朝代：清
体裁：古风

死别已经时，寝兴怀惨凄。感深召魂梦，恍惚无端倪。伟然盛礼服，垂髫还佩觿。摩挲问旧疾，何处逢良医。欣喜命俦侣，徘徊安枣梨。噌吰风外钟，胶角墙下鸡。启目失处所，肝肠如刃�。
梦归
作者：庄德芬
朝代：清

螺樽香冽泛新醅，小阁开帘对早梅。二十年前幽绝处，谢家庭院梦中来。
毗陵驿晓发
作者：庄德芬
朝代：清

古驿霜风飐去旌，此行非是赋东征。官河北上一千里，客路西驰十五城。浦外寒烟迷雁影，云头野刹递钟声。凭舷满眼皆冰雪，自喜襟怀似此清。
生日
作者：庄德芬
朝代：清

犹是尘中荆布身，徒增马齿说生辰。义方教尚惭三徙，罔极恩难报二人。落笔诗篇当清吹，到窗风月算佳宾。浊醪引罢还游目，桂正秋风竹正春。
田家词
作者：庄德芬
朝代：清

江南五月杨梅熟，高田下田梅雨足。割尽黄云麦陇虚，参差出水秧针绿。长养风来稻叶肥，家家乳燕拍帘飞。沿村日暮缲车歇，少妇梳头换葛衣。
甲戌归毗陵
作者：庄德芬
朝代：清

丙舍荒凉闭野烟，碧苔青草自年年。送君此地君知否，松柏萧萧认旧阡。
秋夜怀儿女
作者：庄德芬
朝代：清

玉宇无云夜气清，乍凉庭院坐三更。紫兰墙脚虫相语，皓魄枝头鸟自惊。千里音书频北望，一生词赋慕东征。遥知汾水逢南雁，远目应伤陟屺情。
辛卯十月感怀
作者：庄德芬
朝代：清

迢遥关塞雁飞迟，闻道青萍又见疑。相马未能逢伯乐，弹琴何处遇钟期。白头织屦怜衰病，紫禁含香恐后时。仰首青云数行泪，从来天道佑孤儿。
过从女妆楼题赠
作者：庄德芬
朝代：清

日映朱楼迥，风来碧户深。丛兰散幽馥，时鸟度清音。奁畔簪花格，屏间刺绣针。坐来香篆结，莲漏正沈沈。雅服应希谢，幽怀亦慕班。奇花归绣谱，香草上云鬟。意静琴中水，心閒画里山。自今来往熟，日暮不知还。
过从女妆楼题赠·其一
作者：庄德芬
朝代：清

日映朱楼迥，风来碧户深。丛兰散幽馥，时鸟度清音。奁畔簪花格，屏间刺绣针。坐来香篆结，莲漏正沈沈。
过从女妆楼题赠·其二
作者：庄德芬
朝代：清

雅服应希谢，幽怀亦慕班。奇花归绣谱，香草上云鬟。意静琴中水，心閒画里山。自今来往熟，日暮不知还。
过青墩将游青山庄为雨所阻
作者：庄德芬
朝代：清

城隅曲水放兰舟，乘兴名园作胜游。咫尺楼台云雾满，一天风雨隔丹丘。泥滑沟塍水自喧，笋舆扶上渡头船。今朝多少游山兴，都付松烟染画笺。长天暝色近黄昏，远树低迷认水村。欸乃声中吟未稳，轻桡如箭过青墩。
过青墩将游青山庄为雨所阻·其一
作者：庄德芬
朝代：清

城隅曲水放兰舟，乘兴名园作胜游。咫尺楼台云雾满，一天风雨隔丹丘。
过青墩将游青山庄为雨所阻·其三
作者：庄德芬
朝代：清

长天暝色近黄昏，远树低迷认水村。欸乃声中吟未稳，轻桡如箭过青墩。
过青墩将游青山庄为雨所阻·其二
作者：庄德芬
朝代：清

泥滑沟塍水自喧，笋舆扶上渡头船。今朝多少游山兴，都付松烟染画笺。
送海门弟归里
作者：庄德芬
朝代：清

送尔还登桂楫舟，淡云如水月当头。归心一逐南飞鸟，欲望兰陵是旧游。尽日论诗人复散，讲堂寥落酒瓢閒。遥知骨肉赓吟处，桂树初花满故山。
送海门弟归里·其一
作者：庄德芬
朝代：清

送尔还登桂楫舟，淡云如水月当头。归心一逐南飞鸟，欲望兰陵是旧游。
送海门弟归里·其二
作者：庄德芬
朝代：清

尽日论诗人复散，讲堂寥落酒瓢閒。遥知骨肉赓吟处，桂树初花满故山。
赠袁枚联
作者：庄念农
朝代：清
体裁：联

著手成春，卷中著述皆千古；有官不仕，林下逍遥见一人。
一萼红·盘香
作者：庄棫
朝代：清

写相思。倩柔丝万缕，午梦乍醒时。巧样回文，断魂心字，引将筠管潜吹。画堂深杂和兰麝，任萦回、谁与拨馀灰。桦烛良宵，输他蜡泪，尚说成堆。莫认铜槃承露，是春心微逗，一线灵犀。宛转柔肠，缠绵芳思，向人情自依依。更好共、书笺药裹，傍帘旌、终日总相宜。只有往时荀令，未解怜伊。
一萼红·秋日海棠
作者：庄棫
朝代：清

影离披。又泬寥天气，木落已多时。败叶舒英，新红吐艳，那料花发高枝。惜春去、伤心飘堕，曾说与、想见隔年期。旖旎心情，止馀官柳，一样垂丝。秋思番番更换，念天涯海角，何故来归。态度依然，丰姿似旧，偏怜妆阁依依。且共他、高烧绛蜡，照靓妆、相对夜何其。若问月中桂树，可解相思。
丑奴儿慢
作者：庄棫
朝代：清

飞来莺燕，惊破绿窗残梦。看几处花昏柳暝，云暗烟笼。望帝春心，枝头曾否解啼红。阑干曲曲，游丝细细，愁杀游蜂。长记那时，成蹊桃李，一样鲜秾。到此际、风风雨雨，谁写春容。迢递仙源，何人寻约到山中。蛾眉休说，入门时候，妒恨偏工。
临江仙
作者：庄棫
朝代：清

帆飐微风深碧浪，远天低度行云。客中风景向谁陈。山知今古事，水惯送行人。坐看舟移芳草岸，岸边沙鸟来频。百年行客几逡巡。不如沽美酒，归醉画堂春。
临江仙
作者：庄棫
朝代：清

才到江津闻唤渡，岸傍还插旌旗。江南江北望迷离。无心鸥鹭好，来往各忘机。此际涉江何处去，落花流水天涯。蘼芜杜若有谁遗。晚山青不断，幕府路逶迤。
临江仙
作者：庄棫
朝代：清

绕遍青山横北郭，郭门正对苔矶。矶边燕子几时飞。江空沙岸阔，风定客舟归。尚有石亭今不见，卧碑宸翰留题。承平风景记依稀。战征将廿载，涕泪暗双垂。
临江仙·江行杂咏
作者：庄棫
朝代：清

绿草萋萋波滟滟，出门一笑舟横。客心何处最伤情。石城桥畔路，直是少人行。往事六朝都不见，莫愁留得湖名。湖边莫去访娉婷。画船人似玉，端正自吹笙。
买陂塘
作者：庄棫
朝代：清

问西风、数行新雁，故人今向何许。衔来音信从谁至，宛转似将人语。休轻顾，便拆得封时、都是伤心句。此情最苦。剩凉月三更，盈盈血泪，化作杜鹃去。空阶外，往日佳期已误。凄凉说与迟暮。清商一曲原萧爽，消受几多霜露。情莫怕，休再望南天、渺渺衡阳浦。锦笺附与。回首绛云飞，伤心只在，一点相思处。
传言玉女·白门久客春事将阑倩客为梅谱此遣兴
作者：庄棫
朝代：清

肠断崔徽，偏写淡妆人面。游丝冉漾，又嬉春情倦。昨夜三更，梦向西洲曾见。一枝枝，映杂花如霰。直到今朝，觉馀香、尚眷恋。小窗横幅，锁重重幽怨。飘香未似，缭绕杨花满院。怕被香、把梦儿吹转。
侧犯·酴醾次清真韵
作者：庄棫
朝代：清

恼红怨绿，浅匀腻粉新妆靓。人定。似缥缈琼楼露明镜。冰肌自掩袂，雪月深深径。风静。婪尾宴，光浮玉杯影。盈盈压架，背立芳心瑩。还记省。春闺鸦鬓共潘令。梦绕梨云，艳魂清迥。无语东风，夜阑金井。
侧犯·酴醾次清真韵
作者：庄棫
朝代：清
体裁：词

恼红怨绿，浅匀腻粉新妆靓。人定。似缥缈琼楼露明镜。冰肌自掩袂，雪月深深径。风静。婪尾宴，光浮玉杯影。盈盈压架，背立芳心莹。还记省。春闺鸦鬓共潘令。梦绕梨云，艳魂清迥。无语东风，夜阑金井。
八六子
作者：庄棫
朝代：清

罨重城。凄凄风雨都来，伴我孤征。渐湿雾凄迷不断，薄寒料峭还生。秋心暗惊。沉沉不放新晴。倚槛慵开銮镜，临流罢抚银筝。漫忘却、他乡茱萸节近，黄花放后，白衣人远，但见拍水沙凫野渡，寥天云雁烟汀。黯销凝。匆匆又听橹声。
六丑·冶城白桃花次沐庵韵
作者：庄棫
朝代：清

渐凄迷万绿。且一洗、铅华颜色。道春欲归，春光偏爱惜。荡碎瑶魄。缟袂怜伊苦，者般姿态，向画阑欹侧。我言便觉人倾国。柳絮翻空，梨云凄咽。多情让伊幽洁。自刘郎去后，前事休说。娇痴无力。任佩环、摇曳似旧，玄都梦、影寂寂。重来绮思空忆。剩盈盈夜月。与共凄恻。游丝袅、断肠难觅。拚尽把、雨雨风风受了，小庭狼藉。闲门锁、却怕人识。待御风、缥缈天台去，琼箫唤彻。
六州歌头
作者：庄棫
朝代：清
体裁：词

门迎众绿，还放石榴红。人如醉，娇欲睡，起先慵。静帘栊。愁绪天涯绕，共莺燕，随蜂蝶，曾几度，额黄染，脸脂融。剩得轻阴，阁外深深护，雨湿烟浓。望江南江北，绮思去无踪。似水韶华，太匆匆。记嬉游处，春如海，花飞径，乍相逢。佳约误，钿车过，更谁从。影朦胧。旧日庭前月，似团扇，又熏风。秋未到，欢长好，意惺忪。纤手瑶琴自抚，仙裾戛、玉佩丁冬。任鸳鸯六六，水宿梦相通，碧涨悠溶。
兰陵王·如皋作
作者：庄棫
朝代：清

水光定。明月流黄共映。鸳衾冷、罗绮旧情，牡蛎窗前客孤凭。新霜糁翠鬓。休问。流红暗径。朱楼晚、回首昔时，曾画山眉对妆镜。幽兴。且追趁。甚锦字筝调，心字香印。高城远隔天涯近。枉合贮钿钗，彩成花胜。匆匆归也，待寄与，泪懒揾。
兰陵王·如皋作
作者：庄棫
朝代：清

水光定。明月流黄共映。鸳衾冷、罗绮旧情，牡蛎窗前客孤凭。新霜糁翠鬓。休问。流红暗径。朱楼晚、回首昔时，曾画山眉对妆镜。愁孕有谁讯。便蚁酒重斟，麝煤都烬。秋风孤棹波清瑩。和雁羽汀洲，荻花江国，新诗随处自题咏。管弦转愁听。幽兴。且追趁。甚锦字筝调，心字香印。高城远隔天涯近。枉合贮钿钗，彩成花胜。匆匆归也，待寄与，泪懒揾。
兰陵王·如皋作
作者：庄棫
朝代：清
体裁：词

水光定。明月流黄共映。鸳衾冷、罗绮旧情，牡蛎窗前客孤凭。新霜糁翠鬓。休问。流红暗径。朱楼晚、回首昔时，曾画山眉对妆镜。愁孕有谁讯。便蚁酒重斟，麝煤都烬。秋风孤棹波清莹。和雁羽汀洲，荻花江国，新诗随处自题咏。管弦转愁听。幽兴。且追趁。甚锦字筝调，心字香印。高城远隔天涯近。枉合贮钿钗，彩成花胜。匆匆归也，待寄与，泪懒揾。
凤凰台上忆吹箫
作者：庄棫
朝代：清
体裁：词

瓜渚烟消，芜城月冷，何年重与清游。对妆台明镜，欲说还羞。多少东风过了，去缥渺、何处勾留。都非旧，君还记否，吹梦西洲。悠悠。芳辰转眼，谁料到而今，尽日楼头。念渡江人远，侬更添忧。天际音书久断，还望断、天际归舟。春回也、怎能教人，忘了闲愁。
凤凰台上忆吹箫
作者：庄棫
朝代：清
体裁：词

瓜渚烟消，芜城月冷，何年重与清游。对妆台明镜，欲说还羞。多少东风过了，去缥缈、何处勾留。都非旧，君还记否，吹梦西洲。悠悠。芳辰转眼，谁料到而今，尽日楼头。念渡江人远，侬更添忧。天际音书久断，还望断、天际归舟。春回也、怎能教人，忘了闲愁。
凤凰台上忆吹箫·怀丁保庵兴化
作者：庄棫
朝代：清

拱极台边，昭阳湖畔，微风吹送清讴。有一枝渔笛，相与勾留。又是三年不见，巾带缓、似旧风流。空相忆，江蓠远岸，杜若芳洲。悠悠。浪游廿载，题咏遍津亭，自豁吟眸。剩小红低唱，巧啭歌喉。我是江郎才尽，台城路、谁与绸缪。休重问、青青荠麦，冷月扬州。
卖花声·白门对雨作
作者：庄棫
朝代：清

庭院草痕齐，绿涨凄迷。香泥湿透晕苔衣。燕子不来春已去，又到黄鹂。花好是将离，人卜归期。王孙心事不须题。梅子雨肥风折笋，斗酒谁携。
南柯子·夜起露坐
作者：庄棫
朝代：清

尘满芙蓉镜，香消菡萏炉。钗横鬓亸不堪扶。一任声声夜漏滴铜壶。浊酒微醒后，残妆乍卸初。此时清景好追摹。不见花梢明月绕啼乌。
南柯子·晚春
作者：庄棫
朝代：清

草绿闲门掩，苔深曲径迷。东风无力袅游丝。自向阑干闲步觅春词。画阁新阴暗，珠帘薄雾垂。多情遍有蜜蜂儿。依旧小庭来往绕花枝。
南浦·落月
作者：庄棫
朝代：清

落月转回廊，照镜台、翠眉深夜人静。相对不成眠，珠帘放、参差縠纹交并。玉钩斜处，鬓丝飘拂休回省。乍离碧海才一眩，行遍雕梁藻井。初三下九佳期，枉旧曲侬翻，新妆自整。心事诉姮娥，游仙梦、还被落红吹醒。春将去也，博山炉袅沉檀冷。看他三五团栾候，佳约终宵欢永。
唐多令
作者：庄棫
朝代：清

灯燄似凝脂。红心草恐非。幂烟煤、一样迷离。照得空庭都四彻，原不藉、蜡成堆。影隔便难知。光留许众窥。也曾看、镜里蛾眉。窗外北风冰正冱，只微火、转凄其。
唐多令
作者：庄棫
朝代：清

飞雨洒空阶。罗帷风自开。隐车声、缓送轻雷。鱼钥沉沉深院锁，难道有，玉人来。心印篆成灰。铜壶箭漏催。逐行云、何处徘徊。露出疏篁三四点，有残月，且开怀。
唐多令·即事
作者：庄棫
朝代：清

斜日照疏棂。朱霞天半晴。袅游丝、百种轻盈。似解怜人春昼永，故宛转，写深情。心字篆香萦。茶烟午梦清。绕空阶、新雨苔生。闲倚阑干无一事，直坐到，月华明。
国香慢·画梅
作者：庄棫
朝代：清

疏影横斜。是孤山往日，处士人家。幽香共谁寻觅，月色轻纱。不管清寒攀摘，一枝罥、流漾平沙。春风又相遇，涴地尘缁，穿径苔遮。芳心萦系久，却翠藤倒挂，俏露芳华。柔条披拂，倩谁寄与天涯。夜月沉沉妆阁，擪笛声、愁落琼葩。缤纷压寒碧，缥缈仙云，隐逐钿车。
垂杨
作者：庄棫
朝代：清

东风几日，怎留人不住，更添金缕。睍睆流莺，依稀似欲迎人语。侬心纵使从君诉。奈飞燕、雕梁娇妒。傍长堤、一碧无情，任玉骢嘶去。凄楚连宵苦雨。竟沾水渍泥，不堪重顾。鬓已如丝，笛中偏惹闲情绪。柔枝婀娜谁攀折，但赢得、离愁几许。年年踠地青青，休怨汝。
声声慢·春淮晚步
作者：庄棫
朝代：清

朱栏人倚，绿水舟横，销魂只有秦淮。暮雨朝云，让谁点缀阳台。长堤柳枝渐绿，似佯羞、乱颤瑶钗。愁未遣，又眉弯新月，暗逐人来。知否城闉将晚，过钿车偏送，塘外轻雷。障面飞花，纱窗幂雾疑开。游鱼翠澜漫搅，且勾留、衫影徘徊。春自远，背东风、香沁碧苔。
壶中天慢
作者：庄棫
朝代：清

行云何处，却分明、依旧昨宵华月。城上乌啼啼未晓，正好三更时节。巷口烟深，窗间烛暗，乍见心先怯。那能再与，殷勤深诉离别。回忆往日来时，手中团扇，竟难教抛撇。几曲银屏天样远，更有轻纱隔绝。欲住无言，为愁含笑，此际心如结。遥知去后，比前更觉凄切。
壶中天慢·李易安酴醾春去小影
作者：庄棫
朝代：清

酴醾开候。早春光过了，芳时难觏。手折花枝将面映，天气恼人依旧。讶粉成团，疑冰簇水，好景须将就。销魂鬓影，轻衫红晕罗袖。山馆此日闲情，词翻玉井，似莺簧微溜。我亦工愁簪笔久。自卷珠帘清昼。一样婵娟，者般憔悴，空把闲情逗。日长人静，闭门清簟相守。
夜飞鹊·落叶
作者：庄棫
朝代：清

河桥送人处，都已辞枝。傍岸却自依依。秾花艳蕊曾随侍，如今不是将离。重来更知何日，待春风转后，柳便生稊。暂时去也，便天涯、恁用凄其。逶迤平沙回望，馀尘渐堆积，疑是成蹊。可否回思前度，深深荫暍，草绿还迷。新霜一拂，怎匆匆、便改芳姿。但徘徊衰草，延缘古道，惆怅长堤。
好事近
作者：庄棫
朝代：清

春去日迟迟，静锁一庭浓绿。深院翠帷亭午，梦鸳鸯稳宿。门前流水是秦淮，风颤浪纹簇。牵动王孙归思，挂蒲帆十幅。
婆罗门引·月下忆荷花
作者：庄棫
朝代：清
体裁：词

夕阳渐下，晚来落月尚窥人。一弯乍吐冰轮。也学蛾眉新样，融入画堂春。喜纤云不起，玉宇无尘。香醪一尊。理瑶琴、共谁陈。独自追凉小院，无语黄昏。相思何限，闹荷花、深处晚香匀。倚玉阑、绕转千巡。
定风波
作者：庄棫
朝代：清

为有书来与我期。便从兰杜惹相思。昨夜蝶衣刚入梦，珍重，东风要到送春时。三月正当三十日，占得，春光毕竟共春归。只有成阴并结子，都是，而今但愿著花迟。
定风波·为有书来与我期
作者：庄棫
朝代：清

为有书来与我期，便从兰杜惹相思。昨夜蝶衣刚入梦，珍重，东风要到送春时。
三月正当三十日，占得，春光毕竟共春归。只有成阴并结子，都是，而今但愿著花迟。
宴清都·燕
作者：庄棫
朝代：清

春去寻王谢。花草亚、甚时梁燕才嫁。寻常巷陌，人人自比，莫愁声价。芹泥拾去还怕。醉梦里、宫衣暗卸。漫夕阳、低说兴亡，香巢且垒兰麝。须知叶底流莺，树阴啼鴂，春残到夏。屏山似旧，帘栊未改，舞休歌罢。欢娱好趁良夜。快轻剪、云罗绣帕。更那堪、梅子青圆，蔷薇满架。
尉迟杯·金陵怀古
作者：庄棫
朝代：清

晴云绣。绕迤逦、雉堞排层岫。凄凉六代烟花，惆怅朱楼红袖。闲门自锁，谁复向、长亭问新柳。望归鸿、去逐天涯，夕阳偏带明秀。多情十二阑干，怕碧草侵阶，绮思非旧。燕语莺啼都休问，且镇日、帘儿共守。无憀是、琴丝茗碗，更谁识、新霜鸾镜有。但相思、弄笛桓伊，一江春水如酒。
小梅花
作者：庄棫
朝代：清

孤灯碧。孤衾寂。夜乌相伴离人泣。拨鹍弦。拂花笺。说到无人解处倍缠绵。闲情他日犹惆怅。宛转新词深院贶。笔空投。泪暗流。辛苦人间，一赋是登楼。欢宜早。人愁老。放怀休令金尊倒。忒凄其。自迷离。谁料青衫还与草痕齐。一年一度久肠断。眼见流年暗中换。户飞花。月笼纱。难道阮郎，春尽不归家。
小重山·白门行馆望雨有怀
作者：庄棫
朝代：清

密雨斜棱贴地匀。小楼声不断、似瑶筝。绿阴深处鸟还鸣。黄鹂啭、和入曲中听。春事莫关情。流酸梅子熟、溅眉颦。一川芳草自盈盈。绕阑久，阶上碧苔生。
少年游
作者：庄棫
朝代：清

熏炉香烬，画堂烟暝。无语掩重门。梦未曾醒。灯先上了，帘外已黄昏。窗儿独自看都黑，那个与温存。只有经行。玉阑干畔，留得旧啼痕。
少年游
作者：庄棫
朝代：清

画帘深押理春蚕。金粟一灯含。帘外黄昏，满天梅雨，肠断是江南。帘间燕子双栖稳，帘内语喃喃。抽茧情怀，化蛾心事，风味十年谙。
忆旧游·草
作者：庄棫
朝代：清

试平原极目，翠色芊绵，不尽烧痕。倚仗东风力，便迷离古道，能不消魂。有时暗拖长带，牵住石榴裙。看巷陌愔愔，郊塍漠漠，都是愁根。温存。向谁寄，想万种春情，幽绪难论。莫把韶光负，任落花飞絮，分付芳尊。马嘶客向何处，娇杀玉楼人。漫寂寞空庭，藤芜满径深闭门。
忆瑶姬·白秋海棠
作者：庄棫
朝代：清

凉意当门。看玲珑琢玉，一抹烟痕。画屏新梦转，映玉阶罗袜，月影黄昏。微融粉褪，细贴黄匀。更净无暗尘。就侬还撇低旋顾，心事谁论。到此际、恁解温存。冰纨掩面，纤素含颦。香户谁共倚，怕玉簪相对，先为消魂。蓝桥杳，银烛空陈。阑干凭独倚，西风冷、罗袂单寒手自扪。
念奴娇
作者：庄棫
朝代：清

流云乍歇。又当空推出，一轮明月。月自多情能照我，怎奈我伤离别。鬓已成丝，眉常蹙黛，此后从谁说。那堪回首，班骓系岸时节。几回远寄鸾笺，深藏怀袖，字字愁磨灭。欲待将书重一读，读又柔肠千结。便得常留，也难相比，携手重亲接。不知今夜，梦魂可化胡蝶。
思佳客
作者：庄棫
朝代：清

无赖今年又晚春。一春风雨倍销魂。梁间归燕空留客，叶底流莺解骂人。飞絮绕，落花频。佩环摇荡梦中云。闭门已过春三月，莫向青郊问画轮。
思佳客
作者：庄棫
朝代：清

端正妆成绣阁迟。捲帘终日雨丝丝。欲知庭外春多少，试看屏前影逶迤。吹不断，望还迷。画栏蜂蝶各参差。空阶点滴如弦管，难把新词付与伊。
思佳客·春雨
作者：庄棫
朝代：清

一曲歌成酒一杯。困人天气好亭台。沉沉春昼斜飞雨，寂寂闲门乱点苔。花几簇，锦千堆。落红成阵映香腮。不如却下帘儿坐，自看同心七宝钗。
思帝乡
作者：庄棫
朝代：清

朝朝花花相映红。钿雀金蝉香阁，绣帷中。炉篆纱窗云雾，星眼倦朦胧。望到楼头不见，有归鸿。
惜分钗·夜坐
作者：庄棫
朝代：清

江城晚。江渚远。梦魂自向千山转。孤衾寂。孤灯碧。几曲回肠，一枝横笛。戚。戚。金尊款。清歌婉。昼长应恨良宵短。家园隔。佳辰掷。老大征人，远游行客。恻。恻。
惜奴娇·荷花
作者：庄棫
朝代：清

红晕脂痕，照出水、新妆靓。幽情共、绿云低映。一曲西洲，谁采取、亭亭影。人静。对西风、凌波自省。水佩风裳，偏又报、凉秋信。舞衣冷、幽香满径。压鬓谁簪，枉负了、闲心性。漫咏。泛一舸、田田万柄。
戚氏·归自白门，绿阴满径，流莺睍睆，好音动人，率然赋之，不自知其言之长也。
作者：庄棫
朝代：清

看花回。又看新绿护楼台。几处轻阴，昼长无事，去徘徊。尘埃。点苍苔。芳心撩乱碧云钗。消魂连番花信，向人蜂蝶自飞来。斗草情绪，寻花心事，个侬谁共衔杯。记筵陈夏屋，香满春殿，羯鼓频催。百啭流莺巧，任啼鴂老，听杜鹃哀。怊怅高楼影事，共文箫、宛转韵幽谐。一般斗酒双柑，竹林深处，招隐人何在，枉早春、游冶花如海，思往事、空令愁埋。惨绿衣、手自亲裁。奈流光、迅速信音乖。想方塘外，钿车稳卧，缓送轻雷。
戚氏·归自白门，绿阴满径，流莺睍睆，好音动人，率然赋之，不自知其言之长也。
作者：庄棫
朝代：清

看花回。又看新绿护楼台。几处轻阴，昼长无事，去徘徊。尘埃。点苍苔。芳心撩乱碧云钗。消魂连番花信，向人蜂蝶自飞来。斗草情绪，寻花心事，个侬谁共衔杯。记筵陈夏屋，香满春殿，羯鼓频催。螺黛浅画蛾眉。朱颜渐老，宝镜又慵开。游丝绕，旧欢休忆，倦眼徐揩。遣幽怀。薄霭翠幕四垂，似水静悄空阶。脆圆荐酒，沁齿流酸，结子还有青梅。百啭流莺巧，任啼鴂老，听杜鹃哀。怊怅高楼影事，共文箫、宛转韵幽谐。一般斗酒双柑，竹林深处，招隐人何在，枉早春、游冶花如海，思往事、空令愁埋。惨绿衣、手自亲裁。奈流光、迅速信音乖。想方塘外，钿车稳卧，缓送轻雷。
扫花游·春寒
作者：庄棫
朝代：清

飞花坠絮，竟欲送春归，晚风人悄。闲云共袅。向阑干望去，一般萦绕。轻暖轻寒，怎把轻绵换了。自颠倒。快唤取香醪，愁待伊扫。沉醉休坐啸。忆水畔兰舟，岸边桂棹。出门一笑。问韦郎可见，乱山残照。爱杀房栊，莫把香篝撇掉。暮烟罩。去添衣、且休游眺。
扬州慢·过扬州作
作者：庄棫
朝代：清

飞絮时光，熟梅天气，片帆又到扬州。绕荒城十里，尚似旧淮流。过多少、寻常巷陌，衔泥飞燕，何处勾留。望红楼人语，沉沉深押帘钩。杜郎老去，有何人、能诉清愁。喜学语雏莺，新声百舌，不解含羞。好向绿阴深处，西风动、怕报凉秋。已酴醾开到，行人休忆春游。
探春慢·春夜
作者：庄棫
朝代：清

斗帐灯红，翠尊酒绿，洞户云罗缥缈。角枕栖鸳，香篝爇麝，竟是承平年少。拚放他春去，怎不把、春愁放掉。坐看蜡炬成灰，西窗钟动清晓。残梦几回萦绕。趁密约风流，后堂春好。凤管幺弦，象棋双陆，次第莫教忘了。几许行云处，鬓丝拂、暗尘吹帽。惆怅鹃声，三更低唤春老。
探芳讯·朴园
作者：庄棫
朝代：清

步芳径，又草绿门闲，花红砌映。怅废池桥畔，难开旧奁镜。婵娟应共春光去，谁向湖山讯。漫褰衣、去上林亭，自循苔磴。名胜恁休问，剩瓦砾凄迷，泪痕清瑩。惆怅荒台，题咏尚能认。繁华逝水归肠断，娇困风吹醒。待何人、携酒重来酩酊。
探芳讯·朴园
作者：庄棫
朝代：清
体裁：词

步芳径，又草绿门闲，花红砌映。怅废池桥畔，难开旧奁镜。婵娟应共春光去，谁向湖山讯。漫褰衣、去上林亭，自循苔磴。名胜恁休问，剩瓦砾凄迷，泪痕清莹。惆怅荒台，题咏尚能认。繁华逝水归肠断，娇困风吹醒。待何人、携酒重来酩酊。
摸鱼子
作者：庄棫
朝代：清

盼春回、者番风信，柳枝新绿初吐。飞来几处红襟燕，恣拂向人帘户。闲记取。可解识、雕梁旧日曾栖处。呢喃絮语。惹叶底蜂围，花间蝶扰，好景有谁主。阑干外，丝雨轻笼幂雾。牢愁岑寂谁诉。嬉游那用湔裙约，春色满园关住。君莫误。只一例、沾泥渍水同尘土。斜阳远树。正回首凭阑，伤心无限，冥冥暮云度。
春光好
作者：庄棫
朝代：清

烧蜡烛，照银屏。袖罗轻。暗忆扁舟下绿汀。布帆声。新月半明半暗，浮云旋散旋生。只有些微看不见，两三星。
曲游春·菜花
作者：庄棫
朝代：清

小院飞花尽，看一畦寒菜，争弄晴色。点染馀春，共水边藻荇，陇头麰麦。路转野棠隔，似刺绣、缕金交织。已遍开、万紫千红，休怪蝶衣无力。漫忆，沟塍溜碧，记匝地榆钱，忙到寒食。美景匆匆，任翻阶芍药，画栏烟幂。叱犊横箫笛，醉又醒、罗衫风逼。笑有人、绮阁深深，那会相识。
更漏子
作者：庄棫
朝代：清

玉楼寒，芳草碧。门外马嘶人迹。搴绣幕，拂银屏。风来夜不扃。应念我，偏相左。鱼钥重门深锁。书不寄，梦无凭。窗纱一点灯。
月下笛·索居荒村，风雨如晦，迟梅不发，谱此赋之。
作者：庄棫
朝代：清

作就轻阴，留花不放，似愁花谢。春心暗逗，自叠宫衣小窗下。陇头驿使何须问，待消受、脂香粉麝。漫惊回梦雨，西窗剪烛，苦吟深夜。珠泻。纷飘瓦。正闭置重帷，晚妆初卸。空阶淅沥，笛声谁共描写。园林终有开时候，玉蝶罗浮更休忆，扬州东阁，往时情话。
朝玉阶·秋燕
作者：庄棫
朝代：清

梁燕呢喃款款飞。新秋明日是、景全非。红襟飘瞥影霏微。愁将离恨说、意依依。一春幽恨愿多违。相看桃李放、斗芳菲。思量真个倦游归。且随萤火绕、拂书帏。
木兰花令·闺情
作者：庄棫
朝代：清

娇云暖困柔情腻。罨画山屏眉映翠。帘波织就字回文，灯穗结成花并蒂。石榴裙子腰支细。依旧锦囊罗带系。由来荡子爱倡家，谁令妆成门独倚。
木兰花慢·简周丈缦云李君壬菽戊辰
作者：庄棫
朝代：清

被游丝一瞥，方解道、是残春。料处处园林，纷纷桃李，吹送香尘。销魂。漫天飞絮，到中庭、飏起看还匀。底事重帘不卷，从教误了芳辰。风风雨雨乍新晴，几辈逐雕轮。想草软如茵。香车稳卧，说也忺人。温存。一襟幽思，绕深闺、千梦翠眉颦。起向阑干斜倚，待看新月如银。
杏花天·燕
作者：庄棫
朝代：清

画屏海燕来栖息。渐数到、清明寒食。芹泥著雨燕支湿。溪上落红谁拾。往事忆雕梁藻饰。新巢垒、似曾相识。天涯浪迹终凄恻。几处红楼解得。
柳
作者：庄棫
朝代：清

东风吹百草，冉冉过柔条。依旧江潭路，其如陇水遥。高楼刀尺缓，古道马蹄骄。莫问封侯婿，闺中泪未消。芍药花初放，蘼芜叶复齐。栖鸟白门侧，落日大堤西。朝朝逐游子，暮暮隔空闺。袅娜今如此，莫负晓莺啼。
柳·其一
作者：庄棫
朝代：清

东风吹百草，冉冉过柔条。依旧江潭路，其如陇水遥。高楼刀尺缓，古道马蹄骄。莫问封侯婿，闺中泪未消。
柳·其二
作者：庄棫
朝代：清

芍药花初放，蘼芜叶复齐。栖鸟白门侧，落日大堤西。朝朝逐游子，暮暮隔空闺。袅娜今如此，莫负晓莺啼。
梦江南
作者：庄棫
朝代：清

芳草岸，岸上玉骢嘶。红袖满楼招不见，桥边杨柳细如丝。春雨杏花时。
步月·绣球
作者：庄棫
朝代：清

暖雪纷铺，晴云低蹙。一庭静对秾绿。画帘乍卷，似月明金屋。俪琼萼、碧玉嫁时；夸朱彩、石家盈斛。妆台畔、钗凤颤徽，暗香遥触。屏山新睡足。正刺绣深闺，云鬓斜矗。唾绒彩结，好重重团簇。惜春去、人倩淡妆；助花傲、夜娇银烛。雕阑压、胡蝶满园粉扑。
氐州第一·自题小影
作者：庄棫
朝代：清

磐石修篁，溪畔稳坐，荒村休说栖隐。过眼韶华，依人岁月，容我萧闲自省。添得髭须，好认取、旧时心影。词赋关情，江湖放浪，十年俄顷。难得良朋踪迹并。又何用、简编徐忖。旅况更番，归期未卜，正野塘春近。且休将、如意贴，萧楼寂、云沉意迥。待梦高唐，欲成眠、谁能睡稳。
水龙吟·和秦淮海
作者：庄棫
朝代：清

小窗月影东风，单衣伫立轻寒骤。闲门静掩，湘帘不捲，深宵时候。已隔经年，更添愁绪，问君曾有。料春光满眼，王孙草色，离离远，迷荒甃。一曲杨枝别后。恰依稀、探春时又。客中何处，侬今生怕，为侬消瘦。飞燕雕梁，落花深巷，一般搔首。更天涯是处，流莺满院，说新和旧。
永遇乐
作者：庄棫
朝代：清

帘影如丝，如丝疏雨，消遣清昼。润逼衣篝，青紬滑腻，捲榴裙皱。阴浓晕翠，苔深涨绿，休忆落红鸳甃。恁含愁、阑干独倚，泪痕湿，透衫袖。空阶黯黯，谁弹筝琶，相杂深宵玉漏。梅子黄时，满川烟草，风味江南又。更容幽隐，绝无人到，海燕雕梁共守。凭谁晓、晴霁较准，镜螺眉岫。
江城子·晓起
作者：庄棫
朝代：清

水晶帘下看梳头。思悠悠。意悠悠。曾记多情、携我上兰舟。小院三年芳草绿，眉自画，月如钩。纤腰一似柳枝柔。怕登楼。不知愁。只是悔教、夫婿觅封侯。拚把一春沉醉过，还夜夜，梦扬州。
法曲献仙音
作者：庄棫
朝代：清

书未三行，烛然半寸，过眼韶华容易。渐到天明，犹疑梦雨，且把绮怀抛弃。更相念、鸳衾畔，有人正酣睡。转私计。想十年、漂泊江城，酌尊酒、未改当时兴致。辜负好丰姿，肯付与、衫青眉翠。早为遄归，芳春动、再联征骑。待林亭香满，龙脑共熏麝腻。
浣溪沙
作者：庄棫
朝代：清

帘幕愔愔望转深。帘间莺燕自沉吟。熟梅天气半晴阴。日照纱窗人未起，风吹罗帐困难禁。无心再去理瑶琴。
浣溪沙·荷叶
作者：庄棫
朝代：清

青盖当年入洛阳。往时天水亦堪伤。谁家中妇靓新妆。莫爱秋风珠露滴，还愁镜子渐飞霜。采莲且莫向横塘。
浣溪沙·题士女图
作者：庄棫
朝代：清

础润苔衣湿不乾。落红飞尽尚轻寒。庭前细雨更漫漫。古髻学成妆阁坐，腰支人觉带围宽。沉沉不语向阑干。
浪淘沙
作者：庄棫
朝代：清

绿水亚朱栏，柳色毵毵。渔舟撑出隔溪湾。如此风光何处去，休唱阳关。山外更青山，一样烟峦。管弦寂寞意阑珊。那得珠帘重十里，不放春闲。
浪淘沙
作者：庄棫
朝代：清

衰柳暮栖鸦。楼畔残霞。珠帘半卷玉钩斜。只有个人帘外坐，今日谁家。旧事漫嗟呀。镜影窗纱。音书字字记无差。记不尽时抛却去，流水天涯。
浪淘沙·秦淮水上看钟山
作者：庄棫
朝代：清

槛外是钟山，翠拥烟峦。山腰茅屋两三间。我却低头水上望，几个渔船。金粉记当年，裙屐依然。一春心事有谁怜。燕子误将王谢认，来往翩跹。
浪淘沙慢
作者：庄棫
朝代：清

湿阴冱、云迷野渡，雾隐村市。愁听渔舟远笛，情牵驿路离思。乍落叶、飘摇风暗起，扫门巷、转误童稚。念时节番番去何许，经冬客怀滞。容易。镜中鬓影憔悴。想水驿山程行久，往事难再记。对似旧青衫，空自凝睇。归期漫计。尽客舟、来往当门流水。十七年来烟波里。移家惯、宛同转蚁。探芳信、墙阴花共蕊。任春去、荡逐天涯，且放浪，年年稳醉金尊里。
清平乐
作者：庄棫
朝代：清

昼长人静。红日纱窗映。午梦初回魂乍定。说是伤春酒病。罗衫汗透难乾。簟纹玉腕斑斑。起向中庭闲步，一双胡蝶帘间。
清平乐·曲径
作者：庄棫
朝代：清

回廊一一。径窄衣衫逼。飞燕穿将帘子入。犹认寻常巷陌。柳丝难绾春情。一池浅涨浮萍。池上莫教回首，杜鹃低唤声声。
满庭芳·别沐庵
作者：庄棫
朝代：清

花是将离，曲成懊恼，满城草绿烟含。片帆归去，行客柳毵毵。同是哀时庾信，婆娑影、我觉难堪。消魂处、今宵酒醒，好句自幽探。深缄。无一字，嬉春已倦，芳思都芟。想画梁双燕，相对呢喃。休忆卢家小妇，何人去、洒泪江潭。都忘却、朱樱绿笋，沉醉是淮南。
潇潇雨·喷壶
作者：庄棫
朝代：清

闲庭无一事，听萧萧、叶响药栏频。似跳珠溅玉，洒来自密，喷处还匀。多为盛将仙露，来写十分春。润逼衣篝静，美景良辰。谁把玲珑巧凿，向清泉一掬，只为芳尘。便柔荑纤手，都是灌花人。料灵苗、能解滋味；涨香泥、不藉雨和云。花间隐、问壶公去，可许容身。
烛影摇红·月季
作者：庄棫
朝代：清

廿四番风，漫将花信从头数。一年一月一番新，不解情如许。海峤灵根暗孕，斗婵娟、尹邢共住。重帷深闭，匀粉调脂，含烟和露。仙影重楼，晚春旧约荼蘼误。剪绒娇女艳隋宫，画阁还重遇。筛月笼云罥雾。倚金尊、深宵缓度。碧芽徐引，芳意深缄，莫教春去。
玉京秋·谱草窗
作者：庄棫
朝代：清

深夜怯。疏帘弄清影，小庭明月。林飞乌鹊，梦回胡蝶。疑是晨钟动了，拂罗帷、瑩似秋雪。景凄切。此时情绪，几人能说。让我新词霏屑。耐宵深、凉侵露袜。凝望到、妆台明镜，一般幽洁。闲傍空阶，问若个、消受冰壶澄澈。锦衣叠。谁被邻鸡唤彻。
玉京秋·谱草窗
作者：庄棫
朝代：清
体裁：词

深夜怯。疏帘弄清影，小庭明月。林飞乌鹊，梦回胡蝶。疑是晨钟动了，拂罗帷、莹似秋雪。景凄切。此时情绪，几人能说。让我新词霏屑。耐宵深、凉侵露袜。凝望到、妆台明镜，一般幽洁。闲傍空阶，问若个、消受冰壶澄澈。锦衣叠。谁被邻鸡唤彻。
玉楼春·闭门海上春事寂然午梦阑珊不禁成咏
作者：庄棫
朝代：清

空庭人静香篝冷。睡起无言妆懒整。莺声转转绕花幡，燕子双双穿藻井。游丝袅向鞦韆影。佳约雨云无定准。梦中好事梦难寻，倦眼微挲徐自忖。
玉胡蝶·本意
作者：庄棫
朝代：清

断送一春芳思，小庭寂寂，独自飞来。未到秋残，湘帘且与徘徊。听流莺、怕窥绿树；闻啼鸟、愁见青梅。黯楼台。一池芳草，满院苍苔。安排。午晴晒粉，翠迷杨柳，红讶玫瑰。莫遇庄生，枕中幽梦费疑猜。舞衣翻、应游上苑；仙风送、可引蓬莱。绕闲阶。滕王图画，相映空斋。
玲珑四犯
作者：庄棫
朝代：清

梦里馀春，便睡不成眠，娇困慵起。宝帐低垂，胡蝶一生花底。深院燕语莺啼，且认作、满园桃李。好蒙头、过了时光，一任岁华如驶。簟痕微拂纤纤指。鬓云松、欲梳还止。寻芳懒向花枝问，谁把流苏亲理。凭问陌上行人，到处香车流水。拥鸳衾休问，风自颤，漾帘苇。
珍珠帘·归海上作
作者：庄棫
朝代：清

熏风乍引齐纨扇，绕空阶、曲曲阑干行遍。香袅画帘深，又簟纹初展。倚枕支颐情缱绻，浑不觉、梦儿萦转。流眄，任寂寞闲庭、落红成片。谁遣茧纸敲窗，似人来几案、乱翻书卷。蓦地起相寻，见白云天远。芳草满川梅雨后，只望断、江南何限。凄惋，对茶鼎沉沉、闲煎绿荈。
瑞鹤仙
作者：庄棫
朝代：清

望钿车何处。香乍拂、暗锁一庭薄雾。云窗小院罅，恍屏山曲曲，纱笼珍护。玳梁几许。问海燕、芳踪可住。看红襟飘瞥，重到画屏，漫把人误。苦忆年年远道，水驿山程，空怨零雨。莺声暗诉。催春至，共谁语。怕高楼去后，花枝满眼，东风吹向绣户。更青青柳色，陌上费人凝伫。
瑞鹤仙·乙卯二月自海上归扬州见新燕赋
作者：庄棫
朝代：清

燕飞妆懒整。细思量、双栖还让恁稳。屏间翠鬟隐。问青天碧海，可能相引。花梢弄影。漾愁心、阑干梦醒。更楼头、杨柳依依，说道好春将尽。休省风流佳约，似水钿车，杜陵风景。芹泥蹴损。肠断处、更谁领。早归来帘幕，深深静押，絮语雕梁昼永。怕窗前、又有流莺，向人巧逞。
相见欢
作者：庄棫
朝代：清
体裁：词

春愁直上遥山。绣帘间。赢得蛾眉宫样、月儿弯。云和雨，烟和雾，一般般。可恨红尘、遮得断人间。
相见欢
作者：庄棫
朝代：清
体裁：词

深林几处啼鹃。梦如烟。直到梦难寻处、倍缠绵。蝶自舞，莺自语，总凄然。明月空庭、如水似华年。
相见欢·深林几处啼鹃
作者：庄棫
朝代：清

深林几处啼鹃，梦如烟。直到梦难寻处倍缠绵。蝶自舞，莺自语，总凄然。明月空庭如水似华年。
祝英台近·夜坐
作者：庄棫
朝代：清

枕函欹，钗玉堕。深院晚凉卧。玉簟横陈，林影月筛破。往时曾怨春归，春归无那。再莫把、秋期错过。湿香唾。绡云笼雾轻衫，粉汗细腰涴。山额融黄，风颤鬓丝簸。画屏低映双星，一年待到，却不解、流光推磨。
秋怀杂诗
作者：庄棫
朝代：清

故乡不可见，仰视河汉流。肃杀亦岁功，动植宜虔刘。朝歌《思归引》，暮歌大刀头。茕独固增感，离思亦萦忧。房栊蜻蛚吟，原野狐狸游。蟋蟀仍在堂，相对乐未休。日月已云迈，良士慎自谋。
绛都春
作者：庄棫
朝代：清

春回玉砌，有天涯倦客，闲倚朱栏。十载旧情，凄迷庭院，雨风残。移根几度车轮转，佩环月下阑珊。柳绵飘荡，梨云掩黯，泪眼汍澜。冉冉仙云乍返，翻柔荑晕碧，嫩蕊含丹。语燕渐来，流莺初弄，待团栾。花魂久被瑶台款，往时谁伴宫鬟。新妆休遣，离人镇日对看。
绛都春·樱桃
作者：庄棫
朝代：清

芳春忆渺。到结子成阴，偏伊能早。画槛绣帘，休写来禽，招啼鸟。枝头密网千丝护，为柳絮、随风轻袅。露香星灿，生成艳冶，溜圆娇小。还遣朱唇掩映，看腻红一撚，愁被花恼。金屋妆成，宫锦新裁，衣衫袅。风光须让淮南占，去说与、离支闽峤。那堪樊素，情深累人梦绕。
绮罗香·归扬州作
作者：庄棫
朝代：清

宿雨新晴，微寒乍暖，帘幕长垂清昼。草色冥迷，门外碧茵如绣。穿藻井、翠羽迷离；掩珠箔、红楼依旧。共谁人、私语商量，韶光尽日镇相守。匆匆江上去也，休说嬉春忒早，收灯时候。浅涨初生，吹起绿波微皱。昨野渡、萍絮飘时；恰大堤、柳枝歌就。漫惆怅、深院黄昏，泪痕揩满袖。
花犯·陌上见杨柳
作者：庄棫
朝代：清

粉墙阴，丝丝柳色，芊绵弄清景。暗尘轻瑩，早梦绕江潭，愁绪难竟。去年绣阁藏鸦鬓，鞭丝更掩映。怎解道、娉婷丰度，征人难再问。今年绿杨又依依，柔条似可折，天涯谁赠。飘荡里，阑干畔，游丝无定。待侬与、燕莺细语，春正在、梢头烟霭暝。漫忆那、水边飞絮，化萍青眼剩。
花犯·陌上见杨柳
作者：庄棫
朝代：清
体裁：词

粉墙阴，丝丝柳色，芊绵弄清景。暗尘轻莹，早梦绕江潭，愁绪难竟。去年绣阁藏鸦鬓，鞭丝更掩映。怎解道、娉婷丰度，征人难再问。今年绿杨又依依，柔条似可折，天涯谁赠。飘荡里，阑干畔，游丝无定。待侬与、燕莺细语，春正在、梢头烟霭暝。漫忆那、水边飞絮，化萍青眼剩。
菩萨蛮
作者：庄棫
朝代：清

人人都说江南好。今生只合江南老。水调怨扬州。月明花满楼。当时年少乐。湖上春衫薄。春水碧于烟。绿阴藏画船。
菩萨蛮
作者：庄棫
朝代：清

六铢衣薄迷香雾。画屏曲曲山无数。生小爱新妆。输人眉黛长。梦回深院静。月过秋千影。宫里醉西施。乌啼台上时。
菩萨蛮
作者：庄棫
朝代：清

宝函钿雀金泥凤。钗梁欹侧云鬓重。莫遣梦儿酣。江南春色阑。音书金雀断。芳草芙蓉岸。当户理机丝。年年战士衣。
菩萨蛮
作者：庄棫
朝代：清

宫眉新样黄初吐。梦惊粉重西园雨。弱薄不胜衣。满园莺乱飞。楼头花事寂。金雁无消息。怎得晚春时。薄情郎早归。
菩萨蛮
作者：庄棫
朝代：清

晓云和梦凝鸳帐。梨花如雪还相向。人在木兰艭。春波度远江。归来梦莫续。潜伴诸郎宿。郎意若为寻。妾愁江水深。
菩萨蛮
作者：庄棫
朝代：清

晓妆未褪衣衫薄。昼长独上三层阁。帘卷对青山。眉痕新月弯。含羞罗袖掩。自拂桃枝簟。鸾镜绣帏中。花花相映红。
菩萨蛮
作者：庄棫
朝代：清

曈昽红日才当午。一钩新月天边吐。相去几多时。参差形影随。深宵朱户里。环佩声徐起。倘许共徘徊。罗帷可暂开。
菩萨蛮
作者：庄棫
朝代：清

沉沉私语谁家院。阑干共倚珠帘捲。侬等自情痴。郎心知不知。重楼欢笑息。香袅篆烟直。何日莫愁堂。双双上画梁。
菩萨蛮
作者：庄棫
朝代：清

画桥绿水沽春酒。鸟啼门外霏春柳。春色倍关心。闲庭芳草深。花丛人似月。忙煞飞来蝶。帘外几番风。香闺梦正浓。
菩萨蛮
作者：庄棫
朝代：清

荼蘼开后群芳歇。绿阴满院听鶗鴂。窗外老莺声。都教和泪听。日长人倦午。芳草蝴蝶舞。瘦损小腰围。翩翩金翅衣。
菩萨蛮
作者：庄棫
朝代：清

阑干深院无人语。画屏金雀参差舞。懒起学浓妆。偷闲绣凤皇。轻云帘乍捲。香雾罗帏掩。记得嫁王昌。盈盈出画堂。
菩萨蛮
作者：庄棫
朝代：清

香车道上搴珠箔。行人问道谁家乐。娇小不胜春。输他金屋人。衣衫飞雪积。独倚阑干立。若解斗芳菲。雪中花满枝。
菩萨蛮
作者：庄棫
朝代：清

黄云碛里千堆雪。吹残琼笛关山月。驿骑昨宵回。江南放早梅。梅花开复落。红雨霏妆阁。薄雾碍游人。青郊断画轮。
蓦山溪·秋雨
作者：庄棫
朝代：清

凭栏无语。绮思归何许。客里怕闻蝉，为难得、悲秋伴侣。流光冉冉，一换一番愁，鸠自拂，燕交飞，不断丝丝雨。西风连日，渺渺长亭浦。流水送行舟，却望断、天涯羁旅。房栊归去。幽思转难忘，放翠幕，下珠帘，深锁云窗雾。
虞美人·午梦
作者：庄棫
朝代：清

暖风吹送晴丝碧。深院珠帘隔。梦回枕上意难忘。行遍三吴三蜀又三湘。寸心万里天涯绕。草色闲门好。春风过了又秋风。岁岁年年都在酒尊中。
虞美人·怀鲁仲实
作者：庄棫
朝代：清

悠悠客鬓生华发。十载音书绝。枕函残梦醒微茫。瞥见南飞乌鹊不成行。故人识我词中意。说也先憔悴。蓬莱方丈不须游。近日乘槎直到海西头。
蝶恋花
作者：庄棫
朝代：清

城上斜阳依绿树。门外斑骓，见了还相顾。玉勒珠鞭何处住。回头不觉天将暮。风里馀花都散去。不省分开，何日能得遇。凝睇窥君君莫误。几多心事从君诉。
蝶恋花
作者：庄棫
朝代：清

残梦初回新睡足。忽被东风，吹上横江曲。寄语归期休暗卜。归来梦亦难重续。隐约遥峰窗外绿。不许临行，私语频相属。过眼芳华真太促。从今望断横波目。
蝶恋花
作者：庄棫
朝代：清

百丈游丝牵别院。行到门前，忽见韦郎面。欲待回身钗乍颤。近前却喜无人见。握手匆匆难久恋。还怕人知，但弄团团扇。强得分开心暗战。归时莫把朱颜变。
蝶恋花
作者：庄棫
朝代：清

绿树阴阴晴昼午。过了残春，红萼谁为主。宛转花幡勤拥护。帘前错唤金鹦鹉。回首行云迷洞户。不道今朝，还比前朝苦。百草千花羞看取。相思只有侬和汝。
蝶恋花·城上斜阳依碧树
作者：庄棫
朝代：清

城上斜阳依碧树。门外斑骓，见了还相顾。玉勒珠鞭何处住？回头不觉天将暮。
风里馀花都散去。不省分开，何日能重遇？凝睇窥君君莫误，几多心事从君诉。
蝶恋花·残梦初回新睡足
作者：庄棫
朝代：清

残梦初回新睡足。忽被东风，吹上横江曲。寄语归期休暗卜，归来梦亦难重续。
隐约遥峰窗外绿。不许临行，私语频相属。过眼芳华真太促，从今望断横波目。